CELEX: 32019D0802(01)
Language: el
Date: 2019-06-17 00:00:00
Title: Απόφαση του Προεδρείου του Ευρωπαϊκού Κοινοβουλίου, της 17ης Ιουνίου 2019, όσον αφορά τους κανόνες εφαρμογής σχετικά με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ

2.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 259/2
               
            
         ΑΠΟΦΑΣΗ ΤΟΥ ΠΡΟΕΔΡΕΙΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
         της 17ης Ιουνίου 2019
         όσον αφορά τους κανόνες εφαρμογής σχετικά με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ
         (2019/C 259/02)
         ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 16,
         Έχοντας υπόψη τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (1), και ιδίως το άρθρο 25 και το άρθρο 45 παράγραφος 3,
         Έχοντας υπόψη το άρθρο 25 παράγραφος 2 του Κανονισμού του Ευρωπαϊκού Κοινοβουλίου,
         Έχοντας υπόψη τη γνώμη του Ευρωπαίου Επόπτη Προστασίας Δεδομένων, της 2ας Μαΐου 2019, με την οποία ζητήθηκε η γνώμη του σύμφωνα με το άρθρο 41 παράγραφος 2 του κανονισμού (ΕΕ) 2018/1725 σχετικά με το κεφάλαιο V της παρούσας απόφασης,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2018/1725, καθορίζει τις αρχές και τους κανόνες που εφαρμόζονται στην επεξεργασία δεδομένων προσωπικού χαρακτήρα από όλα τα όργανα και τους οργανισμούς της Ένωσης και προβλέπει τον διορισμό, από κάθε όργανο και οργανισμό της Ένωσης, ενός υπευθύνου προστασίας δεδομένων.
                  
               
                     (2)
                  
                  
                     Σκοπός των παρόντων κανόνων εφαρμογής του Ευρωπαϊκού Κοινοβουλίου σχετικά με τον κανονισμό (ΕΕ) 2018/1725 («οι κανόνες εφαρμογής») είναι να καθοριστούν τα καθήκοντα, οι αρμοδιότητες και οι εξουσίες του υπευθύνου προστασίας δεδομένων του Ευρωπαϊκού Κοινοβουλίου («υπεύθυνος προστασίας δεδομένων»).
                  
               
                     (3)
                  
                  
                     Οι κανόνες εφαρμογής αποβλέπουν επίσης στον προσδιορισμό των διαδικασιών που επιτρέπουν στα υποκείμενα δεδομένων να ασκούν τα δικαιώματά τους και σε όλα τα πρόσωπα εντός του Ευρωπαϊκού Κοινοβουλίου τα οποία εμπλέκονται στην επεξεργασία δεδομένων προσωπικού χαρακτήρα, να εκπληρώνουν τις υποχρεώσεις τους.
                  
               
                     (4)
                  
                  
                     Οι κανόνες εφαρμογής θα πρέπει να διασφαλίζουν ότι το Ευρωπαϊκό Κοινοβούλιο τηρεί δεόντως τις υποχρεώσεις του που απορρέουν από τον κανονισμό (ΕΕ) 2018/1725, χωρίς να παρεμποδίζεται από το να εκτελεί δεόντως τις νομοθετικές, δημοσιονομικές, πολιτικές, αναλυτικές, ελεγκτικές και επικοινωνιακές του δραστηριότητες.
                  
               
                     (5)
                  
                  
                     Ο κανονισμός (ΕΕ) 2018/1725, ιδίως οι εξαιρέσεις από τα δικαιώματα των υποκειμένων των δεδομένων που προβλέπει, θα πρέπει επομένως να ερμηνεύονται με τρόπο που εξασφαλίζει την ικανότητα του Ευρωπαϊκού Κοινοβουλίου να ασκεί πλήρως τις εξουσίες του, ιδίως τις νομοθετικές και δημοσιονομικές του λειτουργίες, καθώς και τα καθήκοντα του πολιτικού ελέγχου και της διαβούλευσης, όπως ορίζονται στις Συνθήκες.
                  
               
                     (6)
                  
                  
                     Για τον σκοπό αυτό, η άσκηση του δικαιώματος διαγραφής σύμφωνα με το άρθρο 19 του κανονισμού (ΕΕ) 2018/1725θ α πρέπει να ερμηνεύεται κατά τρόπο ώστε η εφαρμογή της να αποφεύγει κάθε αδικαιολόγητη παρέμβαση στην υποχρέωση του Ευρωπαϊκού Κοινοβουλίου να τεκμηριώνει δεόντως, καθώς και να καθιστά ορατές και ιχνηλάσιμες στο κοινό τις κοινοβουλευτικές του δραστηριότητες, ιδίως στο επίπεδο των εργασιών της ολομέλειας και των κοινοβουλευτικών οργάνων, σύμφωνα με την αρχή της διαφάνειας και του ανοικτού χαρακτήρα, καθώς και τους εφαρμοστέους κανόνες σχετικά με την αρχειοθέτηση.
                  
               
                     (7)
                  
                  
                     Επιπλέον, το δικαίωμα στη φορητότητα των δεδομένων δυνάμει του άρθρου 22 του κανονισμού (ΕΕ) 2018/1725 ισχύει μόνον εφόσον η επεξεργασία βασίζεται είτε στη συγκατάθεση είτε στην ανάγκη να εκπληρωθεί μια σύμβαση με αυτοματοποιημένα μέσα. Η άσκηση του δικαιώματος αυτού περιορίζεται από την εξαίρεση που προβλέπεται στο άρθρο 22 παράγραφος 3 δεύτερη περίοδος του εν λόγω κανονισμού, η οποία θα πρέπει να νοείται ότι σημαίνει ότι, εκτός από τις διοικητικές δραστηριότητες του Ευρωπαϊκού Κοινοβουλίου, το θεσμικό όργανο απαλλάσσεται από την υποχρέωση παροχής δεδομένων προσωπικού χαρακτήρα σύμφωνα με το άρθρο 22 παράγραφοι 1 και 2 του εν λόγω κανονισμού.
                  
               
                     (8)
                  
                  
                     Επιπλέον, όσον αφορά την εφαρμογή των κανόνων εφαρμογής σχετικά με τον κοινό έλεγχο των γενικών διευθύνσεων του Ευρωπαϊκού Κοινοβουλίου με άλλους οργανισμούς ή θεσμικά όργανα, ή μεταξύ των Γενικών Διευθύνσεων του Ευρωπαϊκού Κοινοβουλίου, ένας τέτοιος κοινός έλεγχος θα πρέπει να υφίσταται μόνο εάν και στο μέτρο που είναι από κοινού υπεύθυνες για τις ίδιες πράξεις ενιαίας επεξεργασίας, και όχι όταν απλώς παρεμβαίνουν διαδοχικά με θεματικά συναφείς, αλλά διακριτές πράξεις επεξεργασίας.
                  
               
                     (9)
                  
                  
                     Το άρθρο 13 της παρούσας απόφασης πρέπει να νοείται ότι παρέχει στις πολιτικές ομάδες και στους βουλευτές του Ευρωπαϊκού Κοινοβουλίου τη δυνατότητα να ζητούν, σε αυστηρά εθελοντική βάση, συμβουλές από τον υπεύθυνο προστασίας δεδομένων για θέματα που σχετίζονται με την εφαρμογή του κανονισμού (ΕΕ) 2018/1725, λαμβάνοντας υπόψη ιδίως την αλληλεπίδραση μεταξύ των απαιτήσεων για την προστασία των δεδομένων και την άσκηση της ελεύθερης εντολής. Οι συμβουλές αυτές δεν είναι δεσμευτικές.
                  
               
                     (10)
                  
                  
                     Επιπλέον είναι αναγκαίο να θεσπιστούν εσωτερικοί κανόνες για τον καθορισμό των όρων υπό τους οποίους επιτρέπεται στο Ευρωπαϊκό Κοινοβούλιο να περιορίζει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 αυτού, εφόσον οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού σύμφωνα με το άρθρο 25 αυτού, προκειμένου να διασφαλιστεί ότι το Ευρωπαϊκό Κοινοβούλιο μπορεί να συνεχίσει να επιδιώκει τις δραστηριότητες και τις διαδικασίες του.
                  
               
                     (11)
                  
                  
                     Στο πλαίσιο αυτό, το Ευρωπαϊκό Κοινοβούλιο, κατά την εφαρμογή των περιορισμών δυνάμει του κεφαλαίου V της παρούσας απόφασης, δεσμεύεται να σέβεται τα θεμελιώδη δικαιώματα των υποκειμένων των δεδομένων, όπως κατοχυρώνονται στο άρθρο 8 παράγραφος 1 του Χάρτη των Θεμελιωδών Δικαιωμάτων της Ευρωπαϊκής Ένωσης, στο άρθρο 16 παράγραφος 1 της Συνθήκης για τη λειτουργία της Ευρωπαϊκής Ένωσης και στον κανονισμό (ΕΕ) 2018/1725.
                  
               
                     (12)
                  
                  
                     Για τον σκοπό αυτό, το Ευρωπαϊκό Κοινοβούλιο προτού προβεί στην εφαρμογή οποιουδήποτε συγκεκριμένου περιορισμού, πρέπει να διενεργεί, κατά περίπτωση, αξιολόγηση της αναγκαιότητας και της αναλογικότητας του περιορισμού, λαμβάνοντας υπόψη τους κινδύνους για τα δικαιώματα και τις ελευθερίες των υποκειμένων των δεδομένων.
                  
               
                     (13)
                  
                  
                     Το Ευρωπαϊκό Κοινοβούλιο πρέπει να αιτιολογεί τους λόγους για τους οποίους οι περιορισμοί είναι απολύτως αναγκαίοι και αναλογικοί σε μια δημοκρατική κοινωνία και σέβονται την ουσία των θεμελιωδών δικαιωμάτων και ελευθεριών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         ΚΕΦΑΛΑΙΟ I
         
            ΓΕΝΙΚΕΣ ΔΙΑΤΑΞΕΙΣ
         
         
            Άρθρο 1
            Αντικείμενο
            Η παρούσα απόφαση θεσπίζει τις γενικές διατάξεις εφαρμογής του κανονισμού (ΕΕ) 2018/1725, όσον αφορά το Ευρωπαϊκό Κοινοβούλιο.
            
                        α)
                     
                     
                        εφαρμόζει τις διατάξεις του κανονισμού (ΕΕ) 2018/1725 όσον αφορά τα καθήκοντα, τις αρμοδιότητες και τις εξουσίες του υπευθύνου προστασίας δεδομένων.
                     
                  
                        β)
                     
                     
                        θεσπίζει λεπτομερείς κανόνες σύμφωνα με τους οποίους το υποκείμενο των δεδομένων μπορεί να ασκεί τα δικαιώματά του·
                     
                  
                        γ)
                     
                     
                        θεσπίζει εσωτερικούς κανόνες σύμφωνα με τους οποίους το Ευρωπαϊκό Κοινοβούλιο μπορεί να εφαρμόζει εξαιρέσεις, παρεκκλίσεις ή περιορισμούς όσον αφορά τα δικαιώματα των υποκειμένων των δεδομένων σύμφωνα, ιδίως, με το άρθρο 25 του κανονισμού (ΕΕ) 2018/1725.
                     
                  
         
            Άρθρο 2
            Υπεύθυνος επεξεργασίας
            
               1.   Η μονάδα ή η υπηρεσία του Ευρωπαϊκού Κοινοβουλίου που καθορίζει τους σκοπούς και τα μέσα επεξεργασίας δεδομένων προσωπικού χαρακτήρα ενεργεί ως υπεύθυνος επεξεργασίας δεδομένων αυτών των δεδομένων κατά την έννοια του άρθρου 3 παράγραφος 8 του κανονισμού (ΕΕ) 2018/1725.
            
            
               2.   Όταν η πράξη επεξεργασίας υπερβαίνει τις αρμοδιότητες της μονάδας ή της υπηρεσίας του Ευρωπαϊκού Κοινοβουλίου, η αρμόδια διεύθυνση είναι υπεύθυνη για την επεξεργασία κατά την έννοια του άρθρου 3 παράγραφος 8 του κανονισμού (ΕΕ) 2018/1725, εκτός εάν συμφωνηθεί κοινός έλεγχος της επεξεργασίας, σύμφωνα με το άρθρο 28 του εν λόγω κανονισμού.
            
            
               3.   Όταν η πράξη επεξεργασίας υπερβαίνει τις αρμοδιότητες της διεύθυνσης του Ευρωπαϊκού Κοινοβουλίου, η αρμόδια γενική διεύθυνση του Ευρωπαϊκού Κοινοβουλίου είναι υπεύθυνη για την επεξεργασία κατά την έννοια του άρθρου 3 παράγραφος 8 του κανονισμού (ΕΕ) 2018/1725, εκτός εάν συμφωνηθεί κοινός έλεγχος της επεξεργασίας, σύμφωνα με το άρθρου 28 του εν λόγω κανονισμού.
            
            
               4.   Εάν περισσότερες από μία γενικές διευθύνσεις του Ευρωπαϊκού Κοινοβουλίου καθορίζουν τους σκοπούς και τα μέσα μιας συγκεκριμένης πράξης επεξεργασίας ή όταν μία από τις οργανωτικές οντότητες βάσει των παραγράφων 1 έως 3, και τουλάχιστον ένας άλλος φορέας που δεν αποτελεί όργανο ή οργανισμό της Ένωσης καθορίζουν τους σκοπούς και τα μέσα μιας συγκεκριμένης πράξης επεξεργασίας, οι αρμόδιοι φορείς θεωρούνται από κοινού υπεύθυνοι επεξεργασίας κατά την έννοια του άρθρου 28 παράγραφος 1 του κανονισμού (ΕΕ) 2018/1725.
            
            
               5.   Το Ευρωπαϊκό Κοινοβούλιο θεωρείται υπεύθυνος επεξεργασίας για τους σκοπούς του άρθρου 44 παράγραφοι 3 και 6 του κανονισμού (ΕΕ) 2018/1725.
            
            
               6.   Ο υπεύθυνος επεξεργασίας έχει την ευθύνη να διασφαλίζει ότι οι πράξεις επεξεργασίας διενεργούνται σύμφωνα με τον κανονισμό (ΕΕ) 2018/1725 και πρέπει είναι σε θέση να αποδεικνύει συμμόρφωση με τον εν λόγω κανονισμό.
               Συγκεκριμένα, ο υπεύθυνος επεξεργασίας είναι υπεύθυνος για τα ακόλουθα:
               
                           α)
                        
                        
                           εφαρμόζει κατάλληλα τεχνικά και οργανωτικά μέτρα με σκοπό την εφαρμογή της προστασίας των δεδομένων ήδη εκ σχεδιασμού και εξ ορισμού·
                        
                     
                           β)
                        
                        
                           παρέχει στο προσωπικό που υπάγεται στην αρμοδιότητά του κατάλληλες οδηγίες για να διασφαλίζει ότι η επεξεργασία είναι νόμιμη, δίκαιη, διαφανής και εμπιστευτική και παρέχει το κατάλληλο επίπεδο ασφάλειας ενόψει των κινδύνων που συνεπάγεται η επεξεργασία·
                        
                     
                           γ)
                        
                        
                           συνεργάζεται με τον υπεύθυνο προστασίας δεδομένων καθώς και με τον Ευρωπαίο Επόπτη προστασίας δεδομένων κατά την άσκηση των αντίστοιχων καθηκόντων τους, ιδίως μέσω της κοινοποίησης σε αυτούς πληροφοριών σε απάντηση των αιτήσεών τους·
                        
                     
                           δ)
                        
                        
                           ενημερώνει και ζητά εγκαίρως τη συμμετοχή του υπεύθυνου προστασίας δεδομένων, ιδίως σε έργα που αφορούν νέες πράξεις επεξεργασίας δεδομένων ή σε σημαντικές τροποποιήσεις υφιστάμενων πράξεων.
                        
                     
         
         ΚΕΦΑΛΑΙΟ II
         
            ΥΠΕΥΘΥΝΟΣ ΠΡΟΣΤΑΣΙΑΣ ΔΕΔΟΜΕΝΩΝ
         
         
            Άρθρο 3
            Διορισμός, καθεστώς και ανεξαρτησία
            
               1.   Ο γενικός γραμματέας διορίζει τον υπεύθυνο προστασίας δεδομένων μεταξύ των υπαλλήλων του Ευρωπαϊκού Κοινοβουλίου σύμφωνα με το άρθρο 43 και το άρθρο 44 παράγραφοι 8 και 9 του κανονισμού (ΕΕ) 2018/1725. Ο υπεύθυνος προστασίας δεδομένων διορίζεται σύμφωνα με την εφαρμοστέα διαδικασία βάσει του κανονισμού υπηρεσιακής κατάστασης ή βάσει του καθεστώτος που εφαρμόζεται στο λοιπό προσωπικό της Ευρωπαϊκής Ένωσης που ορίζεται στον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (2), κατά περίπτωση. Ο υπεύθυνος προστασίας δεδομένων διορίζεται για περίοδο πέντε ετών που δύναται να ανανεωθεί.
            
            
               2.   Για την άσκηση των καθηκόντων του, ο υπεύθυνος προστασίας δεδομένων απαλλάσσεται από άλλα καθήκοντα εντός του Ευρωπαϊκού Κοινοβουλίου. Ο γενικός γραμματέας μπορεί να αποφασίσει να αναθέσει πρόσθετα καθήκοντα στον υπεύθυνο προστασίας δεδομένων, εφόσον αυτά δεν συνιστούν σύγκρουση συμφερόντων με τα καθήκοντα του υπευθύνου, ειδικότερα, σε σχέση με την εφαρμογή των διατάξεων του κανονισμού (ΕΕ) 2018/1725.
            
            
               3.   Ο υπεύθυνος προστασίας δεδομένων απέχει από οποιαδήποτε πράξη η οποία δεν συμβιβάζεται με τον χαρακτήρα των καθηκόντων του.
            
            
               4.   Ο υπεύθυνος προστασίας δεδομένων υπόκειται στο επαγγελματικό απόρρητο σύμφωνα με το άρθρο 44 παράγραφος 5 του κανονισμού (ΕΕ) 2018/1725, ακόμη και μετά την παύση των καθηκόντων του.
            
            
               5.   Ο υπεύθυνος προστασίας δεδομένων μπορεί να απολυθεί μόνο σύμφωνα με το άρθρο 44 παράγραφοι 3 και 8 του κανονισμού (ΕΕ) 2018/1725. Για τους σκοπούς της εξασφάλισης της συγκατάθεσης του Ευρωπαίου Επόπτη Προστασίας Δεδομένων σχετικά με την εν λόγω απόλυση σύμφωνα με το άρθρο 44 παράγραφος 8 του κανονισμού (ΕΕ) 2018/1725, ζητείται η γνώμη του Ευρωπαίου Επόπτη Προστασίας Δεδομένων γραπτώς. Αντίγραφο της εν λόγω συγκατάθεσης διαβιβάζεται στον υπεύθυνο προστασίας δεδομένων.
            
            
               6.   Το Ευρωπαϊκό Κοινοβούλιο μεριμνά ώστε ο υπεύθυνος προστασίας δεδομένων να μην λαμβάνει οδηγίες σχετικά με την άσκηση των καθηκόντων του, όπως ορίζονται στα άρθρα 44 και 45 του κανονισμού (ΕΕ) 2018/1725. Στο πλαίσιο αυτό, δεν λαμβάνει, ιδίως, οδηγίες από τον Γενικό Γραμματέα και όσον αφορά τη συνεργασία του, μεταξύ άλλων, με τον Ευρωπαίο Επόπτη Προστασίας Δεδομένων, όπως απαιτείται σύμφωνα με τον κανονισμό (ΕΕ) 2018/1725.
            
            
               7.   Ο υπεύθυνος προστασίας δεδομένων υποβάλλει απευθείας έκθεση στον Γενικό Γραμματέα.
            
         
         
            Άρθρο 4
            Καθήκοντα, υποχρεώσεις και εξουσίες
            
               1.   Ο υπεύθυνος προστασίας δεδομένων διασφαλίζει την εφαρμογή του κανονισμού (ΕΕ) 2018/1725 από τη Γενική Γραμματεία του Ευρωπαϊκού Κοινοβουλίου και παρακολουθεί τη συμμόρφωση με το ισχύον νομικό πλαίσιο για την προστασία των δεδομένων προσωπικού χαρακτήρα. Με την επιφύλαξη του άρθρου 13 της παρούσας απόφασης, ο υπεύθυνος προστασίας δεδομένων δεν είναι, καταρχήν, αρμόδιος να παρακολουθεί την εφαρμογή του κανονισμού (ΕΕ) 2018/1725 από μεμονωμένους βουλευτές του Ευρωπαϊκού Κοινοβουλίου ή από τις πολιτικές ομάδες του Ευρωπαϊκού Κοινοβουλίου.
            
            
               2.   Ο υπεύθυνος προστασίας δεδομένων μπορεί να καλείται σε διαβούλευση ή να παρέχει συμβουλές σύμφωνα με το άρθρο 44 παράγραφοι 4 και 7 και το άρθρο 45 παράγραφος 1 στοιχεία δ), ε) και στ) του κανονισμού (ΕΕ) 2018/1725 και ασκεί όλα τα περαιτέρω καθήκοντα που ορίζονται στο άρθρο 45 του εν λόγω κανονισμού.
            
            
               3.   Ο υπεύθυνος προστασίας δεδομένων αναφέρει στον γενικό γραμματέα κάθε παραβίαση ή σοβαρό κίνδυνο παραβίασης των διατάξεων που ορίζονται στον κανονισμό (ΕΕ) 2018/1725.
            
            
               4.   Ο υπεύθυνος προστασίας δεδομένων εκδίδει, κατόπιν αιτήματος, γνώμη στον αρμόδιο ελεγκτή σχετικά με τις τρέχουσες ή τις προτεινόμενες πράξεις επεξεργασίας και την αναλογικότητα, καθώς και την επάρκεια της επεξεργασίας ορισμένων δεδομένων ή των μέτρων ασφαλείας. Η γνώμη μπορεί, ειδικότερα, να αφορά κάθε θέμα που συνδέεται με την ανάλυση των κινδύνων για τα δικαιώματα και τις ελευθερίες των υποκειμένων των δεδομένων.
            
            
               5.   Η αρμόδια υπηρεσία του Ευρωπαϊκού Κοινοβουλίου ζητεί τη γνώμη του υπευθύνου προστασίας δεδομένων πριν από την έγκριση των εσωτερικών κανόνων για τον καθορισμό του πλαισίου επεξεργασίας των δεδομένων προσωπικού χαρακτήρα.
            
            
               6.   Ο υπεύθυνος προστασίας δεδομένων ασκεί τα καθήκοντά του σε συνεργασία με τον Ευρωπαίο Επόπτη Προστασίας Δεδομένων. Αποτελεί το σημείο επαφής μεταξύ του Ευρωπαϊκού Κοινοβουλίου και του Ευρωπαίου Επόπτη Προστασίας Δεδομένων και ενημερώνεται για κάθε επικοινωνία μεταξύ των δύο θεσμικών οργάνων σχετικά με θέματα που εμπίπτουν στην αρμοδιότητά του.
            
            
               7.   Ο υπεύθυνος προστασίας δεδομένων συμμετέχει τακτικά στις συνεδριάσεις που συγκαλεί ο Ευρωπαίος Επόπτης Προστασίας Δεδομένων ή οι υπεύθυνοι προστασίας δεδομένων των άλλων οργάνων και οργανισμών με στόχο τη διευκόλυνση της καλής συνεργασίας.
            
            
               8.   Ο υπεύθυνος προστασίας δεδομένων υπόκειται στους κανόνες και στις διατάξεις που ορίζονται στον κανονισμό υπηρεσιακής κατάστασης ή βάσει του καθεστώτος που εφαρμόζεται στο λοιπό προσωπικό της Ευρωπαϊκής Ένωσης, κατά περίπτωση.
            
         
         
            Άρθρο 5
            Παραβιάσεις δεδομένων προσωπικού χαρακτήρα και ασφάλεια δεδομένων
            
               1.   Σε περίπτωση παραβίασης δεδομένων προσωπικού χαρακτήρα, ο υπεύθυνος επεξεργασίας ενημερώνει αμελλητί τον υπεύθυνο προστασίας δεδομένων για το συμβάν.
            
            
               2.   Ο υπεύθυνος προστασίας δεδομένων καταρτίζει και τηρεί κεντρικό μητρώο με σκοπό την τεκμηρίωση των εν λόγω καταγεγραμμένων παραβιάσεων δεδομένων προσωπικού χαρακτήρα, σύμφωνα με το άρθρο 34 παράγραφος 6 του κανονισμού (ΕΕ) 2018/1725. Ο υπεύθυνος επεξεργασίας που αντιμετωπίζει την παραβίαση συμπληρώνει στο μητρώο τις πληροφορίες που απαιτούνται από το εν λόγω άρθρο.
            
            
               3.   Ο υπεύθυνος προστασίας δεδομένων οργανώνει τακτικές συνεδριάσεις με τον Διευθυντή Ασφάλειας Πληροφοριακών Συστημάτων και τον διαχειριστή κινδύνου του Ευρωπαϊκού Κοινοβουλίου, προκειμένου να διασφαλίζεται η συμμόρφωση με τα άρθρα 33 έως 36 του κανονισμού (ΕΕ) 2018/1725. Ο υπεύθυνος προστασίας δεδομένων μπορεί να προσκαλεί περισσότερους συμμετέχοντες, κατά περίπτωση.
            
            
               4.   Ο υπεύθυνος προστασίας δεδομένων, βάσει των αποτελεσμάτων των συνεδριάσεων που αναφέρονται στην παράγραφο 3:
               
                           α)
                        
                        
                           υποβάλλει στον Γενικό Γραμματέα σε ετήσια βάση ανάλυση κινδύνου για την προστασία των δεδομένων, η οποία πρέπει να επικαιροποιείται υπό το πρίσμα των εξελισσόμενων παραγόντων κινδύνου·
                        
                     
                           β)
                        
                        
                           προτείνει στον Γενικό Γραμματέα πολιτικές για την προστασία των δεδομένων, οι οποίες αντιμετωπίζουν ιδίως τους κινδύνους της κλοπής δεδομένων, τις διαρροές ή τη μη εξουσιοδοτημένη χειραγώγηση με ηλεκτρονικά μέσα·
                        
                     
                           γ)
                        
                        
                           προτείνει στον Γενικό Γραμματέα κατάλληλα τεχνικά και οργανωτικά μέτρα για να διασφαλίσει ένα επίπεδο ασφάλειας των δεδομένων προσωπικού χαρακτήρα κατάλληλο για τους κινδύνους που συνδέονται με την προστασία των δεδομένων.
                        
                     
         
         
            Άρθρο 6
            Αρχεία των πράξεων επεξεργασίας και κεντρικό μητρώο
            Ο υπεύθυνος προστασίας δεδομένων καταρτίζει και τηρεί το κεντρικό μητρώο κατά την έννοια του άρθρου 31 παράγραφος 5 του κανονισμού (ΕΕ) 2018/1725, στο οποίο τηρούνται τα αρχεία των δραστηριοτήτων επεξεργασίας. Ο υπεύθυνος προστασίας δεδομένων διασφαλίζει ότι το μητρώο να είναι δημόσια προσβάσιμο, επίσης ηλεκτρονικώς. Κατόπιν αιτήματος, πρόσβαση είναι επίσης δυνατή μέσω του Ευρωπαίου Επόπτη προστασίας δεδομένων.
            Κατόπιν αιτήματος, τα αρχεία των πράξεων επεξεργασίας του Ευρωπαϊκού Κοινοβουλίου τίθενται στη διάθεση του Ευρωπαίου Επόπτη Προστασίας Δεδομένων.
         
         
            Άρθρο 7
            Ενημέρωση και πρόσβαση
            
               1.   Ο υπεύθυνος προστασίας δεδομένων ενημερώνεται αμέσως από τον υπεύθυνο επεξεργασίας όταν πρόκειται για τη θέσπιση νέας διοικητικής διαδικασίας ή για την τροποποίηση υφιστάμενης διοικητικής διαδικασίας που επηρεάζει τις πράξεις επεξεργασίας δεδομένων προσωπικού χαρακτήρα.
            
            
               2.   Ο υπεύθυνος προστασίας δεδομένων έχει ανά πάσα στιγμή πρόσβαση σε δεδομένα προσωπικού χαρακτήρα τα οποία υποβάλλονται σε επεξεργασία, σε εγκαταστάσεις επεξεργασίας δεδομένων και σε φορείς δεδομένων.
            
         
         
            Άρθρο 8
            Εσωτερικός έλεγχος
            Κατόπιν αιτήματος του εσωτερικού ελεγκτή στο πλαίσιο των αρμοδιοτήτων του, ο υπεύθυνος προστασίας δεδομένων συνεργάζεται με τον εσωτερικό ελεγκτή, ιδίως για τη διευκόλυνση της διενέργειας εσωτερικών ελέγχων που αφορούν την επεξεργασία δεδομένων προσωπικού χαρακτήρα στη Γενική Γραμματεία του Ευρωπαϊκού Κοινοβουλίου.
         
         
            Άρθρο 9
            Προσέγγιση βάσει εκτίμησης κινδύνου
            
               1.   Όσον αφορά τις νέες ή τροποποιημένες διοικητικές διαδικασίες, τα τεχνικά ή οργανωτικά μέτρα που αφορούν την επεξεργασία δεδομένων προσωπικού χαρακτήρα, ο υπεύθυνος προστασίας δεδομένων, εφόσον ζητηθεί ή κατόπιν δικής του πρωτοβουλίας, παρέχει πληροφορίες και βοήθεια στον υπεύθυνο επεξεργασίας κατά την εκτίμηση των κινδύνων που απειλούν τα δικαιώματα και τις ελευθερίες των υποκειμένων των δεδομένων.
            
            
               2.   Ο υπεύθυνος προστασίας δεδομένων ενημερώνει τον υπεύθυνο επεξεργασίας, μετά τη διεξαγωγή της προαναφερθείσας εκτίμησης κινδύνων, ως προς το κατά πόσον είναι απαραίτητη η διενέργεια εκτίμησης αντικτύπου για την προστασία δεδομένων.
            
         
         
            Άρθρο 10
            Τεχνικά και οργανωτικά μέτρα
            
               1.   Ο υπεύθυνος προστασίας δεδομένων συμβουλεύει τον υπεύθυνο επεξεργασίας κατά την αξιολόγηση τεχνικών και οργανωτικών λύσεων για την υλοποίηση πράξεων επεξεργασίας.
            
            
               2.   Ο υπεύθυνος προστασίας δεδομένων μπορεί να συστήσει στον γενικό γραμματέα τεχνικά ή οργανωτικά μέτρα για την εφαρμογή του άρθρου 27 του κανονισμού (ΕΕ) 2018/1725, όταν καταλήγει στο συμπέρασμα βάσει αξιολόγησης ότι μια πράξη επεξεργασίας δεν εγγυάται την πλήρη συμμόρφωση με το εν λόγω άρθρο.
            
         
         
            Άρθρο 11
            Από κοινού υπεύθυνοι επεξεργασίας και εκτελούντες την επεξεργασία
            
               1.   Κατόπιν αιτήματος, ο υπεύθυνος προστασίας δεδομένων γνωμοδοτεί προς τον υπεύθυνο της επεξεργασίας σχετικά με τον καθορισμό των σχετικών αρμοδιοτήτων στο πλαίσιο συμφωνίας μεταξύ των από κοινού υπευθύνων επεξεργασίας, σύμφωνα με το άρθρο 28 παράγραφος 1 του κανονισμού (ΕΕ) 2018/1725.
            
            
               2.   Ο υπεύθυνος προστασίας δεδομένων μπορεί, κατόπιν αιτήσεως, να γνωμοδοτεί προς τον υπεύθυνο της επεξεργασίας όσον αφορά τα κατάλληλα τεχνικά και οργανωτικά μέτρα τα οποία εγγυάται ο εκτελών την επεξεργασία ή ο υπεργολάβος επεξεργασίας σύμφωνα με το άρθρο 29 παράγραφοι 1 και 2 του κανονισμού (ΕΕ) 2018/1725.
            
         
         
            Άρθρο 12
            Ετήσια έκθεση
            Ο υπεύθυνος προστασίας δεδομένων εκπονεί ετήσια έκθεση δραστηριότητας προς το Γενικό Γραμματέα και τον Ευρωπαίο Επόπτη Προστασίας Δεδομένων σχετικά με τις δραστηριότητες στον τομέα της προστασίας δεδομένων προσωπικού χαρακτήρα στη Γενική Γραμματεία του Ευρωπαϊκού Κοινοβουλίου. Καθιστά την έκθεση προσβάσιμη στο προσωπικό του Ευρωπαϊκού Κοινοβουλίου.
         
         
            Άρθρο 13
            Βουλευτές του Ευρωπαϊκού Κοινοβουλίου και πολιτικές ομάδες του Ευρωπαϊκού Κοινοβουλίου
            
               1.   Κατά παρέκκλιση από το άρθρο 4 παράγραφος 1 της παρούσας απόφασης, οι βουλευτές και οι πολιτικές ομάδες του Ευρωπαϊκού Κοινοβουλίου μπορούν να ζητούν συμβουλές από τον υπεύθυνο προστασίας δεδομένων σχετικά με θέματα που αφορούν την εφαρμογή του κανονισμού (ΕΕ) 2018/1725. Με την επιφύλαξη της ίδιας ευθύνης των βουλευτών του Ευρωπαϊκού Κοινοβουλίου και των πολιτικών ομάδων του Ευρωπαϊκού Κοινοβουλίου να εφαρμόζουν τον κανονισμό (ΕΕ) 2018/1725, ως υπεύθυνοι επεξεργασίας κατά την έννοια του άρθρου 3 παράγραφος 8 του κανονισμού (ΕΕ) 2018/1725, ο υπεύθυνος προστασίας δεδομένων μπορεί, κατόπιν αιτήματος βουλευτή του Ευρωπαϊκού Κοινοβουλίου ή πολιτικής ομάδας του Ευρωπαϊκού Κοινοβουλίου, να παρέχει συμβουλές, κατ’ εφαρμογή, τηρουμένων των αναλογιών, των σχετικών διατάξεων της παρούσας απόφασης.
            
            
               2.   Ο υπεύθυνος προστασίας δεδομένων συμφωνεί, κατά περίπτωση, σχετικά με τις λεπτομερείς διευθετήσεις της συνδρομής που αναφέρεται στην παράγραφο 1, σύμφωνα με την παρούσα απόφαση. Η εκτέλεση της εν λόγω συμβουλευτικής λειτουργίας δεν πρέπει να οδηγεί σε σύγκρουση με τα υπόλοιπα καθήκοντα του υπεύθυνου προστασίας δεδομένων.
            
         
         ΚΕΦΑΛΑΙΟ III
         
            ΥΠΟΣΤΗΡΙΚΤΙΚΟ ΠΡΟΣΩΠΙΚΟ ΚΑΙ ΔΙΚΤΥΑ
         
         
            Άρθρο 14
            Προσωπικό προστασίας δεδομένων και πόροι
            
               1.   Ο γενικός γραμματέας μπορεί να διορίζει μέλη του προσωπικού της Υπηρεσίας Προστασίας Δεδομένων, τα οποία επικουρούν τον υπεύθυνο προστασίας δεδομένων κατά την άσκηση των καθηκόντων του.
            
            
               2.   Τα μέλη του προσωπικού που έχουν διοριστεί σύμφωνα με την παράγραφο 1 μπορούν να εκπροσωπούν τον υπεύθυνο προστασίας δεδομένων κατά την απουσία του. Για τον σκοπό αυτό, ο υπεύθυνος προστασίας δεδομένων μπορεί να εκδίδει εσωτερικές εξουσιοδοτήσεις όσον αφορά συγκεκριμένα μέλη του προσωπικού του. Οι εν λόγω εξουσιοδοτήσεις κοινοποιούνται στον Ευρωπαίο Επόπτη Προστασίας Δεδομένων και τον Γενικό Γραμματέα με την αποστολή αντιγράφου κάθε τέτοιας εξουσιοδότησης.
            
         
         
            Άρθρο 15
            Προστασία των δεδομένων
            
               1.   Στο Ευρωπαϊκό Κοινοβούλιο συγκροτείται δίκτυο συντονιστών για την προστασία των δεδομένων, το οποίο αποτελείται από ένα τουλάχιστον μέλος για κάθε Γενική Διεύθυνση, από ένα πρόσωπο που εκπροσωπεί τον συντονισμό των πολιτικών ομάδων και από τον υπεύθυνο προστασίας δεδομένων.
            
            
               2.   Ο γενικός γραμματέας μπορεί να προσδιορίσει τις λεπτομερείς διευθετήσεις του διορισμού, των υποχρεώσεων και των καθηκόντων των συντονιστών για την προστασία των δεδομένων.
            
            
               3.   Ο υπεύθυνος προστασίας δεδομένων διοργανώνει τακτικά συνεδριάσεις με τους συντονιστές προστασίας δεδομένων.
            
         
         ΚΕΦΑΛΑΙΟ IV
         
            ΑΣΚΗΣΗ ΤΩΝ ΔΙΚΑΙΩΜΑΤΩΝ ΑΠΟ ΤΑ ΥΠΟΚΕΙΜΕΝΑ ΤΩΝ ΔΕΔΟΜΕΝΩΝ
         
         
            Άρθρο 16
            Γενικοί κανόνες για την εφαρμογή των άρθρων 14 έως 24 του κανονισμού (ΕΕ) 2018/1725
            
               1.   Το δικαίωμα ενημέρωσης, το δικαίωμα πρόσβασης, το δικαίωμα διόρθωσης, το δικαίωμα διαγραφής, το δικαίωμα περιορισμού της επεξεργασίας, το δικαίωμα των αποδεκτών να ενημερώνονται, το δικαίωμα στη φορητότητα των δεδομένων, το δικαίωμα εναντίωσης και δικαιώματα που αφορούν την αυτοματοποιημένη λήψη αποφάσεων, συμπεριλαμβανομένης της κατάρτισης προφίλ, όπως προβλέπεται στα άρθρα 14 έως 24 του κανονισμού (ΕΕ) 2018/1725, μπορούν να ασκούνται μόνον από το υποκείμενο των δεδομένων ή από τον δεόντως εξουσιοδοτημένο εκπρόσωπό του.
            
            
               2.   Το υποκείμενο δεδομένων απευθύνει στον υπεύθυνο επεξεργασίας αιτήματα άσκησης ενός από τα δικαιώματά του που αναφέρονται στην παράγραφο 1. Μη υποχρεωτικό υπόδειγμα διατίθεται για τον σκοπό αυτό, σε ηλεκτρονική μορφή, στον δικτυακό τόπο του Ευρωπαϊκού Κοινοβουλίου. Η αίτηση περιλαμβάνει:
               
                           α)
                        
                        
                           επώνυμο, όνομα και στοιχεία του υποκείμενου των δεδομένων·
                        
                     
                           β)
                        
                        
                           αναφορά του ασκούμενου δικαιώματος·
                        
                     
                           γ)
                        
                        
                           ενδεχομένως, έγγραφα πιστοποιούντα την αίτησή του·
                        
                     
                           δ)
                        
                        
                           την (τις) κατηγορία(ες) των ενεχομένων δεδομένων προσωπικού χαρακτήρα·
                        
                     
                           ε)
                        
                        
                           την υπογραφή του υποκειμένου των δεδομένων και την ημερομηνία της αίτησης.
                        
                     
            
               3.   Το αίτημα μπορεί να υποβληθεί είτε με εξωτερική είτε με εσωτερική αλληλογραφία ή με ηλεκτρονικό ταχυδρομείο ή με οποιοδήποτε άλλο γραπτό μέσο.
            
            
               4.   Ο υπεύθυνος επεξεργασίας ζητεί τις αναγκαίες διευκρινίσεις σε περίπτωση ασαφών ή ελλιπών αιτήσεων. Έως την τελική αποσαφήνιση των θεμάτων αυτών, δεν αρχίζει να τρέχει η ισχύουσα προθεσμία βάσει του άρθρου 14 παράγραφοι 3 και 4 του κανονισμού (ΕΕ) 2018/1725.
            
            
               5.   Ο υπεύθυνος επεξεργασίας ελέγχει τα στοιχεία ταυτότητας του υποκειμένου των δεδομένων σύμφωνα με το άρθρο 14 παράγραφος 6 του κανονισμού (ΕΕ) 2018/1725. Η ταυτότητα του υποκειμένου των δεδομένων ελέγχεται με όσο το δυνατόν λιγότερο παρεμβατικό τρόπο. Κατά τη διάρκεια επαλήθευσης των στοιχείων της ταυτότητας, δεν αρχίζει να τρέχει η ισχύουσα προθεσμία βάσει του άρθρου 14 παράγραφοι 3 και 4 του κανονισμού (ΕΕ) 2018/1725.
            
            
               6.   Ο υπεύθυνος επεξεργασίας απαντά σε κάθε αίτημα των υποκειμένων των δεδομένων για την άσκηση των δικαιωμάτων τους, ακόμη και σε περιπτώσεις στις οποίες το Ευρωπαϊκό Κοινοβούλιο δεν διαθέτει κανένα σχετικό δεδομένο προσωπικού χαρακτήρα. Απόδειξη παραλαβής αποστέλλεται στο υποκείμενο των δεδομένων εντός προθεσμίας πέντε εργάσιμων ημερών από την παραλαβή του αιτήματος. Ωστόσο, ο υπεύθυνος επεξεργασίας δεν υποχρεούται να αποστείλει απόδειξη παραλαβής σε περίπτωση απάντησης επί της ουσίας στο αίτημα εντός της ιδίας προθεσμίας των πέντε εργάσιμων ημερών.
            
            
               7.   Η απάντηση αποστέλλεται στο υποκείμενο των δεδομένων, εντός των προθεσμιών που προβλέπονται στο άρθρο 14 παράγραφοι 3 και 4 του κανονισμού (ΕΕ) 2018/1725, με το ίδιο γραπτό μέσο επικοινωνίας και στην ίδια επίσημη γλώσσα της Ένωσης που χρησιμοποιήθηκαν από το υποκείμενο των δεδομένων, εκτός εάν ζητηθεί διαφορετικά από το υποκείμενο των δεδομένων.
            
            
               8.   Κατά την επεξεργασία αιτήματος σύμφωνα με το άρθρο 14 του κανονισμού (ΕΕ) 2018/1725, ο υπεύθυνος επεξεργασίας λαμβάνει υπόψη οποιαδήποτε ανάγκη εφαρμογής εξαίρεσης, παρέκκλισης ή περιορισμού βάσει του κεφαλαίου V της παρούσας απόφασης.
            
            
               9.   Στην περίπτωση εξαιρετικά σύνθετου αιτήματος ή όταν η δέουσα επεξεργασία ενός αιτήματος ενδέχεται να οδηγήσει σε κίνδυνο για τα δικαιώματα και τις ελευθερίες άλλων υποκειμένων των δεδομένων, ο υπεύθυνος επεξεργασίας διαβουλεύεται με τον υπεύθυνο προστασίας δεδομένων.
            
         
         
            Άρθρο 17
            Δικαίωμα ενημέρωσης
            (Άρθρα 15 και 16 του κανονισμού (ΕΕ) 2018/1725)
            
               1.   Σύμφωνα με το άρθρο 14 του κανονισμού (ΕΕ) 2018/1725, ο υπεύθυνος επεξεργασίας παρέχει τις πληροφορίες που αναφέρονται στα άρθρα 15 και 16 του εν λόγω κανονισμού, ακόμη και όταν πρόκειται για περαιτέρω επεξεργασία, σε γενικευμένη μορφή στο διαδίκτυο ή στο ενδοδίκτυο.
            
            
               2.   Εάν είναι δυνατόν, και με την επιφύλαξη των εναλλακτικών μέσων επικοινωνίας που αναφέρονται στο άρθρο 14 παράγραφοι 1 και 7 του κανονισμού (ΕΕ) 2018/1725, οι πληροφορίες που αναφέρονται στα άρθρα 15 και 16 του εν λόγω κανονισμού παρέχονται στα οικεία υποκείμενα των δεδομένων με εξατομικευμένο τρόπο, είτε γραπτώς είτε με ηλεκτρονικά μέσα.
            
         
         
            Άρθρο 18
            Δικαίωμα πρόσβασης
            (Άρθρο 17 του κανονισμού (ΕΕ) 2018/1725)
            
               1.   Με την επιφύλαξη της παραγράφου 2, όταν το υποκείμενο των δεδομένων αιτείται την πρόσβαση στα προσωπικά του δεδομένα, τα σχετικά δεδομένα ανακτώνται από τον υπεύθυνο επεξεργασίας από τον τόπο αποθήκευσής τους, συμπεριλαμβανομένων των ηλεκτρονικών ή έντυπων εγγράφων, και τίθενται στη διάθεση του υποκειμένου των δεδομένων με οποιονδήποτε από τους ακόλουθους τρόπους:
               
                           α)
                        
                        
                           κατάρτιση από τον υπεύθυνο της επεξεργασίας·
                        
                     
                           β)
                        
                        
                           αντίγραφο σε έντυπη ή ηλεκτρονική μορφή·
                        
                     
                           γ)
                        
                        
                           άλλα μέσα που διαθέτει ο υπεύθυνος επεξεργασίας και είναι προσαρμοσμένα στη μορφή του αρχείου.
                        
                     
            
               2.   Σύμφωνα με το άρθρο 17 παράγραφος 3 του κανονισμού (ΕΕ) 2018/1725, όταν το υποκείμενο των δεδομένων υποβάλλει το αίτημα πρόσβασης με ηλεκτρονικά μέσα και εκτός εάν το υποκείμενο των δεδομένων ζητήσει κάτι διαφορετικό, η ενημέρωση παρέχεται σε ηλεκτρονική μορφή που χρησιμοποιείται συνήθως.
            
         
         
            Άρθρο 19
            Δικαίωμα διόρθωσης
            (Άρθρο 18 του κανονισμού (ΕΕ) 2018/1725)
            
               1.   Με το αίτημα διόρθωσης προσδιορίζονται τα δεδομένα προσωπικού χαρακτήρα που πρέπει να διορθωθούν ή να συμπληρωθούν, καθώς και υποδεικνύονται τα ανακριβή ή ελλιπή δεδομένα και η διόρθωση που πρέπει να γίνει. Ενδεχομένως, η αίτηση μπορεί να συνοδεύεται από δικαιολογητικά.
            
            
               2.   Το υποκείμενο των δεδομένων ενημερώνεται για την επιτυχή διόρθωση. Στην περίπτωση απόρριψης του αιτήματος, ο υπεύθυνος επεξεργασίας ενημερώνει εγγράφως το υποκείμενο των δεδομένων σχετικά με τους λόγους της απόρριψης.
            
         
         
            Άρθρο 20
            Δικαίωμα διαγραφής
            (Άρθρο 19 του κανονισμού (ΕΕ) 2018/1725)
            
               1.   Με το αίτημα διαγραφής προσδιορίζονται τα προς διαγραφή δεδομένα προσωπικού χαρακτήρα και αναφέρονται οι λόγοι διαγραφής κατά την έννοια του άρθρου 19 παράγραφος 1 του κανονισμού (ΕΕ) 2018/1725.
            
            
               2.   Το υποκείμενο των δεδομένων ενημερώνεται για την επιτυχή διαγραφή. Στην περίπτωση απόρριψης του αιτήματος, ο υπεύθυνος επεξεργασίας ενημερώνει εγγράφως το υποκείμενο των δεδομένων σχετικά με τους λόγους της απόρριψης.
            
            
               3.   Η διαγραφή προϋποθέτει τη φυσική εξάλειψη των δεδομένων προσωπικού χαρακτήρα χωρίς να απαιτείται η αντικατάστασή τους από κώδικα.
            
         
         
            Άρθρο 21
            Δικαίωμα περιορισμού της επεξεργασίας
            (Άρθρο 20 του κανονισμού (ΕΕ) 2018/1725)
            
               1.   Στα αιτήματα περιορισμού της επεξεργασίας προσδιορίζονται τα οικεία δεδομένα προσωπικού χαρακτήρα και αναφέρονται οι λόγοι περιορισμού όπως ορίζονται στο άρθρο 20 παράγραφος 1 του κανονισμού (ΕΕ) 2018/1725.
            
            
               2.   Το υποκείμενο των δεδομένων ενημερώνεται για τον επιτυχή περιορισμό της επεξεργασίας. Στην περίπτωση απόρριψης του αιτήματος, ο υπεύθυνος επεξεργασίας ενημερώνει εγγράφως το υποκείμενο των δεδομένων σχετικά με τους λόγους της απόρριψης.
            
         
         
            Άρθρο 22
            Γνωστοποίηση στους αποδέκτες
            (Άρθρο 21 του κανονισμού (ΕΕ) 2018/1725)
            
               1.   Μετά την ολοκλήρωση μιας από τις διαδικασίες που προβλέπονται στα άρθρα 19 έως 21 της παρούσας απόφασης, ο υπεύθυνος επεξεργασίας κινεί αμελλητί τη διαδικασία που προβλέπεται στο άρθρο 21 του κανονισμού (ΕΕ) 2018/1725.
            
            
               2.   Στην περίπτωση που η γνωστοποίηση στους αποδέκτες αποδειχθεί αδύνατη ή συνεπάγεται δυσανάλογη προσπάθεια, ο υπεύθυνος επεξεργασίας ενημερώνει εγγράφως το υποκείμενο των δεδομένων σχετικά με τους λόγους της απόρριψης.
            
         
         
            Άρθρο 23
            Δικαίωμα στη φορητότητα των δεδομένων
            (Άρθρο 22 του κανονισμού (ΕΕ) 2018/1725)
            
               1.   Στα αιτήματα που αναφέρονται στο άρθρο 22 του κανονισμού (ΕΕ) 2018/1725 προσδιορίζονται τα εν λόγω δεδομένα προσωπικού χαρακτήρα.
            
            
               2.   Στην περίπτωση απόρριψης του αιτήματος, ο υπεύθυνος επεξεργασίας ενημερώνει το υποκείμενο των δεδομένων σχετικά με τους λόγους της απόρριψης.
            
         
         
            Άρθρο 24
            Δικαίωμα αντίταξης
            (Άρθρο 23 του κανονισμού (ΕΕ) αριθ. 2018/1725)
            
               1.   Στις εναντιώσεις προσδιορίζονται τα οικεία δεδομένα προσωπικού χαρακτήρα και διευκρινίζονται οι λόγοι οι οποίοι αφορούν την προσωπική κατάσταση και οι οποίοι δικαιολογούν την εναντίωση.
            
            
               2.   Στην περίπτωση απόρριψης της εναντίωσης, ο υπεύθυνος επεξεργασίας ενημερώνει το υποκείμενο των δεδομένων σχετικά με τους λόγους της απόρριψης.
            
         
         ΚΕΦΑΛΑΙΟ V
         
            ΕΞΑΙΡΕΣΕΙΣ, ΠΑΡΕΚΚΛΙΣΕΙΣ ΚΑΙ ΠΕΡΙΟΡΙΣΜΟΙ
         
         
            ΤΜΗΜΑ 1
         
         
            
               Εξαιρέσεις και παρεκκλίσεις
            
         
         
            Άρθρο 25
            Εξαιρέσεις
            
               1.   Πριν από την επιβολή περιορισμού δυνάμει του τμήματος 2 του παρόντος κεφαλαίου, ο υπεύθυνος επεξεργασίας εξετάζει εάν εφαρμόζεται οποιαδήποτε από τις εξαιρέσεις που προβλέπονται στον κανονισμό (ΕΕ) 2018/1725, ιδίως εκείνες σύμφωνα με το άρθρο 15 παράγραφος 2, το άρθρο 16 παράγραφος 5, το άρθρο 19 παράγραφος 3 και το άρθρο 35 παράγραφος 3 του εν λόγω κανονισμού.
            
            
               2.   Για την επεξεργασία για σκοπούς αρχειοθέτησης προς το δημόσιο συμφέρον καθώς και για την επεξεργασία για σκοπούς επιστημονικής ή ιστορικής έρευνας ή για στατιστικούς σκοπούς, ο υπεύθυνος επεξεργασίας εξετάζει εάν εφαρμόζονται οι εξαιρέσεις που προβλέπονται στο άρθρο 16 παράγραφος 5 στοιχείο β) και στο άρθρο 19 παράγραφος 3 στοιχείο δ) του κανονισμού (ΕΕ) 2018/1725.
            
         
         
            Άρθρο 26
            Παρεκκλίσεις
            
               1.   Για την επεξεργασία για σκοπούς αρχειοθέτησης προς το δημόσιο συμφέρον, ο υπεύθυνος επεξεργασίας μπορεί να εφαρμόζει παρεκκλίσεις σύμφωνα με το άρθρο 25 παράγραφος 4 του κανονισμού (ΕΕ) 2018/1725. Για τον σκοπό αυτό, ο υπεύθυνος επεξεργασίας μπορεί να παρεκκλίνει από τα δικαιώματα που αναφέρονται στα άρθρα 17, 18, 20, 21, 22 και 23 του κανονισμού (ΕΕ) 2018/1725, σύμφωνα με τους όρους που προβλέπονται στο άρθρο 25 παράγραφος 4 του εν λόγω κανονισμού.
            
            
               2.   Για την επεξεργασία για σκοπούς επιστημονικής ή ιστορικής έρευνας ή για στατιστικούς σκοπούς, ο υπεύθυνος επεξεργασίας μπορεί να εφαρμόσει παρεκκλίσεις σύμφωνα με το άρθρο 25 παράγραφος 3 του κανονισμού (ΕΕ) 2018/1725. Για τον εν λόγω σκοπό, ο υπεύθυνος επεξεργασίας μπορεί να παρεκκλίνει από τα δικαιώματα που αναφέρονται στα άρθρα 17, 18, 20 και 23 του κανονισμού (ΕΕ) 2018/1725, σύμφωνα με τους όρους που προβλέπονται στο άρθρο 25 παράγραφος 3 του εν λόγω κανονισμού.
            
            
               3.   Οι παρεκκλίσεις αυτές υπόκεινται σε κατάλληλες διασφαλίσεις σύμφωνα με το άρθρο 13 του κανονισμού (ΕΕ) 2018/1725 και το άρθρο 28 παράγραφοι 1 και 2 της παρούσας απόφασης. Εφαρμόζονται τεχνικά και οργανωτικά μέτρα σύμφωνα με το άρθρο 2 παράγραφος 6 στοιχείο α) και το άρθρο 10 της παρούσας απόφασης, ιδίως για τη διασφάλιση της τήρησης της ελαχιστοποίησης των δεδομένων και, κατά περίπτωση, της ψευδωνυμοποίησης.
            
         
         
            ΤΜΗΜΑ 2
         
         
            
               Περιορισμοί
            
         
         
            Άρθρο 27
            Αντικείμενο και πεδίο εφαρμογής
            
               1.   Το παρόν τμήμα ορίζει τις γενικές προϋποθέσεις υπό τις οποίες ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του ίδιου κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του κανονισμού (ΕΕ) 2018/1725 σύμφωνα με το άρθρο 25 του εν λόγω κανονισμού.
               Οι γενικοί όροι που αναφέρονται στο πρώτο εδάφιο συμπληρώνονται από τα παραρτήματα της παρούσας απόφασης, τα οποία καθορίζουν τις προϋποθέσεις υπό τις οποίες το Ευρωπαϊκό Κοινοβούλιο μπορεί να περιορίζει τα δικαιώματα των υποκειμένων των δεδομένων σε κάθε μία από τις δραστηριότητες και διαδικασίες του όπου γίνεται επεξεργασία δεδομένων προσωπικού χαρακτήρα και όπου ενδέχεται να είναι απαραίτητοι κάποιοι περιορισμοί.
            
            
               2.   Το παρόν τμήμα εφαρμόζεται στην επεξεργασία δεδομένων προσωπικού χαρακτήρα για τους σκοπούς των δραστηριοτήτων και διαδικασιών που εκτελούνται από το Ευρωπαϊκό Κοινοβούλιο, όπως ορίζεται στα παραρτήματα της παρούσας απόφασης.
            
            
               3.   Για τους σκοπούς κάθε επεξεργασίας και περιορισμού, καθορίζεται ο αρμόδιος υπεύθυνος επεξεργασίας σύμφωνα με το άρθρο 2 της παρούσας απόφασης.
            
         
         
            Άρθρο 28
            Διασφαλίσεις
            
               1.   Τα δεδομένα προσωπικού χαρακτήρα που υπόκεινται σε περιορισμό αποθηκεύονται σε ασφαλές μη ηλεκτρονικό ή ηλεκτρονικό περιβάλλον, το οποίο αποτρέπει την παράνομη πρόσβαση ή διαβίβαση των δεδομένων σε πρόσωπα που δεν απαιτείται να τα γνωρίζουν.
            
            
               2.   Μετά το τέλος της επεξεργασίας, τα δεδομένα προσωπικού χαρακτήρα διατηρούνται σύμφωνα με τους ισχύοντες κανόνες του Ευρωπαϊκού Κοινοβουλίου (3).
            
            
               3.   Πριν από την εφαρμογή οποιουδήποτε συγκεκριμένου περιορισμού, διενεργείται εκτίμηση του κατά πόσον είναι απαραίτητος και αναλογικός ο περιορισμός, καθώς και των κινδύνων για τα υποκείμενα των δεδομένων σύμφωνα με το άρθρο 35 της παρούσας απόφασης.
            
         
         
            Άρθρο 29
            Ισχύοντες περιορισμοί
            
               1.   Με την επιφύλαξη των άρθρων 30 έως 36 και των προδιαγραφών που καθορίζονται στα ισχύοντα παραρτήματα της παρούσας απόφασης, ο υπεύθυνος της επεξεργασίας μπορεί να επιβάλει περιορισμούς όσον αφορά τα δικαιώματα του υποκειμένου των δεδομένων, τα οποία αναφέρονται ρητά στα ισχύοντα παραρτήματα, όταν η άσκηση των εν λόγω δικαιωμάτων θα έθετε σε κίνδυνο τον σκοπό μιας από τις δραστηριότητες ή τις διαδικασίες που καθορίζονται στα εν λόγω παραρτήματα.
            
            
               2.   Ο υπεύθυνος επεξεργασίας καταγράφει και καταχωρίζει τους λόγους του περιορισμού σύμφωνα με το άρθρο 35 της παρούσας απόφασης.
            
         
         
            Άρθρο 30
            Ενημέρωση των υποκειμένων των δεδομένων
            
               1.   Το Ευρωπαϊκό Κοινοβούλιο δημοσιεύει στον δικτυακό του τόπο ανακοινώσεις σχετικά με την προστασία δεδομένων με τις οποίες ενημερώνονται όλα τα υποκείμενα των δεδομένων σχετικά με τις δραστηριότητές του που αφορούν την επεξεργασία των δεδομένων προσωπικού χαρακτήρα που τα αφορούν, καθώς και σχετικά με τον ενδεχόμενο περιορισμό των δικαιωμάτων τους σε αυτό το πλαίσιο. Οι πληροφορίες αναφέρουν ποια δικαιώματα μπορούν να περιοριστούν, τους λόγους τέτοιων περιορισμών, την πιθανή διάρκειά τους και πιθανά μέσα παροχής έννομης προστασίας.
            
            
               2.   Ει δυνατόν, ο υπεύθυνος επεξεργασίας, χωρίς αδικαιολόγητη καθυστέρηση και υπό την πιο κατάλληλη μορφή, ενημερώνει άμεσα κάθε υποκείμενο των δεδομένων για τα δικαιώματά του όσον αφορά τους εν λόγω περιορισμούς τα οποία καθορίζονται κατά περίπτωση. Οι πληροφορίες αναφέρουν ποια δικαιώματα μπορούν να περιοριστούν, τους λόγους τέτοιων περιορισμών, την πιθανή διάρκειά τους και πιθανά μέσα παροχής έννομης προστασίας.
            
         
         
            Άρθρο 31
            Δικαίωμα ενημέρωσης
            
               1.   Όταν ο υπεύθυνος επεξεργασίας περιορίζει το δικαίωμα ενημέρωσης, όπως αναφέρεται στα άρθρα 15 και 16 του κανονισμού (ΕΕ) 2018/1725, τα υποκείμενα των δεδομένων ενημερώνονται, δυνάμει του άρθρου 25 παράγραφος 6 του εν λόγω κανονισμού, για τους ουσιώδεις λόγους στους οποίους βασίζεται η εφαρμογή του περιορισμού και για το δικαίωμά τους να υποβάλουν καταγγελία στον Ευρωπαίο Επόπτη Προστασίας Δεδομένων.
            
            
               2.   Ωστόσο, η εν λόγω ενημέρωση μπορεί να αναβληθεί, να παραλειφθεί ή να απορριφθεί, σύμφωνα με το άρθρο 25 παράγραφος 8 του κανονισμού (ΕΕ) 2018/1725, στο μέτρο που στερεί από τον περιορισμό την ισχύ του.
            
            
               3.   Όταν ο υπεύθυνος επεξεργασίας αναβάλλει, παραλείπει ή απορρίπτει, εν όλω ή εν μέρει, την ενημέρωση των υποκειμένων των δεδομένων κατά την έννοια της παραγράφου 2 του παρόντος άρθρου, καταγράφει και καταχωρίζει τους σχετικούς λόγους σύμφωνα με το άρθρο 35 της παρούσας απόφασης.
            
         
         
            Άρθρο 32
            Δικαίωμα πρόσβασης των υποκειμένων των δεδομένων, δικαίωμα διόρθωσης, δικαίωμα διαγραφής, δικαίωμα περιορισμού της επεξεργασίας, υποχρέωση κοινοποίησης
            
               1.   Όταν ο υπεύθυνος επεξεργασίας περιορίζει, εν όλω ή εν μέρει, το δικαίωμα πρόσβασης των υποκειμένων των δεδομένων σε δεδομένα προσωπικού χαρακτήρα, το δικαίωμα διόρθωσης, το δικαίωμα διαγραφής ή το δικαίωμα περιορισμού της επεξεργασίας, όπως αναφέρονται στα άρθρα 17, 18, 19 και 20, αντιστοίχως, του κανονισμού (ΕΕ) 2018/1725, καθώς και την υποχρέωση γνωστοποίησης σύμφωνα με το άρθρο 21 του εν λόγω κανονισμού, ενημερώνει το ενδιαφερόμενο υποκείμενο των δεδομένων, στην απάντησή του στην αίτηση πρόσβασης, διόρθωσης, διαγραφής και περιορισμού της επεξεργασίας, για τον περιορισμό που εφαρμόστηκε και για τους βασικούς λόγους αυτού του περιορισμού, καθώς και για τη δυνατότητα υποβολής καταγγελίας στον Ευρωπαίο Επόπτη Προστασίας Δεδομένων ή άσκησης δικαστικής προσφυγής ενώπιον του Δικαστηρίου της Ευρωπαϊκής Ένωσης («το Δικαστήριο».
            
            
               2.   Η παροχή ενημέρωσης σχετικά με τους λόγους για τους οποίους εφαρμόζεται ο περιορισμός που αναφέρεται στην παράγραφο 1 μπορεί να αναβληθεί, να παραλειφθεί ή να απορριφθεί, στο μέτρο που θα στερούσε από τον περιορισμό την ισχύ του.
            
            
               3.   Ο υπεύθυνος επεξεργασίας καταγράφει τους λόγους της αναβολής, της παράλειψης ή της απόρριψης σύμφωνα με το άρθρο 35 της παρούσας απόφασης.
            
            
               4.   Όταν το δικαίωμα πρόσβασης περιορίζεται, εν όλω ή εν μέρει, και το υποκείμενο των δεδομένων έχει ασκήσει το δικαίωμά του να υποβάλει καταγγελία στον Ευρωπαίο Επόπτη Προστασίας Δεδομένων, το υποκείμενο των δεδομένων, και μόνον αυτό, ενημερώνεται από τον Ευρωπαίο Επόπτη Προστασίας Δεδομένων σχετικά με το εάν τα δεδομένα έχουν υποβληθεί σε ορθή επεξεργασία και, εάν όχι, κατά πόσον έχουν γίνει διορθώσεις σύμφωνα με το άρθρο 25 παράγραφος 7 του κανονισμού (ΕΕ) 2018/1725.
            
         
         
            Άρθρο 33
            Ανακοίνωση παραβίασης δεδομένων προσωπικού χαρακτήρα στο υποκείμενο των δεδομένων
            Όταν ο υπεύθυνος επεξεργασίας περιορίζει την εφαρμογή του άρθρου 35 του κανονισμού (ΕΕ) 2018/1725, ο ίδιος καταγράφει και καταχωρίζει τους λόγους του περιορισμού σύμφωνα με το άρθρο 35 της παρούσας απόφασης.
         
         
            Άρθρο 34
            Απόρρητο των ηλεκτρονικών επικοινωνιών
            Όταν ο υπεύθυνος επεξεργασίας περιορίζει την υποχρέωση του Ευρωπαϊκού Κοινοβουλίου να διασφαλίζει το απόρρητο των ηλεκτρονικών επικοινωνιών που αναφέρεται στο άρθρο 36 του κανονισμού (ΕΕ) 2018/1725, ο υπεύθυνος επεξεργασίας καταγράφει και καταχωρίζει τους λόγους του περιορισμού σύμφωνα με το άρθρο 35 της παρούσας απόφασης.
         
         
            Άρθρο 35
            Αξιολόγηση αναγκαιότητας και αναλογικότητας, καταγραφή και καταχώριση περιορισμών
            
               1.   Πριν από την εφαρμογή οποιουδήποτε συγκεκριμένου περιορισμού, ο υπεύθυνος επεξεργασίας αξιολογεί κατά πόσον οι περιορισμοί είναι απαραίτητοι και αναλογικοί, λαμβάνοντας υπόψη τα οικεία στοιχεία του άρθρου 25 παράγραφος 2 του κανονισμού (ΕΕ) 2018/1725. Η εν λόγω αξιολόγηση περιλαμβάνει επίσης αξιολόγηση των κινδύνων για τα δικαιώματα και τις ελευθερίες των οικείων υποκειμένων των δεδομένων, ιδίως δε του κινδύνου περαιτέρω επεξεργασίας των προσωπικών τους δεδομένων χωρίς αυτοί να το γνωρίζουν και της πιθανής παρεμπόδισης τους από την άσκηση των δικαιωμάτων τους σύμφωνα με τον κανονισμό (ΕΕ) 2018/1725. Η διαδικασία αυτή τεκμηριώνεται μέσω εσωτερικού σημειώματος αξιολόγησης και πραγματοποιείται κατά περίπτωση.
            
            
               2.   Ο υπεύθυνος επεξεργασίας καταγράφει τους λόγους για κάθε περιορισμό που εφαρμόζεται δυνάμει της παρούσας απόφασης, συμπεριλαμβανομένης της αξιολόγησης που διεξάγεται δυνάμει της παραγράφου 1.
               Για τον σκοπό αυτό, στο αρχείο καταγραφής αναφέρεται ο τρόπος με τον οποίο η άσκηση των δικαιωμάτων των υποκειμένων των δεδομένων θέτει σε κίνδυνο τον σκοπό μιας εκ των δραστηριοτήτων ή διαδικασιών, όπως ορίζεται στα παραρτήματα της παρούσας απόφασης.
            
            
               3.   Όπου, δυνάμει του άρθρου 25 παράγραφος 8 του κανονισμού (ΕΕ) 2018/1725, ο υπεύθυνος επεξεργασίας αναβάλλει, παραλείπει ή απορρίπτει την παροχή ενημέρωσης προς υποκείμενο δεδομένων σε σχέση με την εφαρμογή ενός περιορισμού, ο υπεύθυνος επεξεργασίας καταγράφει επίσης τους σχετικούς λόγους.
            
            
               4.   Το αρχείο και, κατά περίπτωση, τα έγγραφα που περιέχουν βασικά πραγματικά και νομικά στοιχεία αποθηκεύονται σε κεντρικό αρχείο. Όλα αυτά τίθενται, κατόπιν αιτήματος, στη διάθεση του Ευρωπαίου Επόπτη Προστασίας Δεδομένων.
            
         
         
            Άρθρο 36
            Διάρκεια των περιορισμών
            
               1.   Οι περιορισμοί που αναφέρονται στα άρθρα 29 και 31 έως 34 της παρούσας απόφασης, σε συνδυασμό με τα ισχύοντα παραρτήματα της παρούσας απόφασης, ισχύουν ενόσω εξακολουθούν να ισχύουν οι λόγοι που τα δικαιολογούν.
            
            
               2.   Όταν οι λόγοι για τους περιορισμούς που αναφέρονται στα άρθρα 29 και 31 έως 34 της παρούσας απόφασης, σε συνδυασμό με τα ισχύοντα παραρτήματα της παρούσας απόφασης, δεν υφίστανται πλέον, ο υπεύθυνος επεξεργασίας άρει τον περιορισμό. Παράλληλα, ο υπεύθυνος επεξεργασίας ενημερώνει το υποκείμενο των δεδομένων για τους κύριους λόγους του περιορισμού, καθώς και πληροφορεί το υποκείμενο των δεδομένων για τη δυνατότητά του να υποβάλει ανά πάσα στιγμή καταγγελία στον Ευρωπαίο Επόπτη Προστασίας Δεδομένων ή να ασκήσει δικαστική προσφυγή ενώπιον του Δικαστηρίου.
            
            
               3.   Ο υπεύθυνος επεξεργασίας επανεξετάζει την εφαρμογή των περιορισμών που αναφέρονται στα άρθρα 29 και 31 έως 34 της παρούσας απόφασης, σε συνδυασμό με τα ισχύοντα παραρτήματα της παρούσας απόφασης, κάθε έξι μήνες από την έναρξή της και στην περάτωση της οικείας διαδικασίας. Εφεξής, για τους σκοπούς των δραστηριοτήτων και διαδικασιών που καθορίζονται στα παραρτήματα I, II, V, VI, VII, VIII, IX και X της παρούσας απόφασης, ο υπεύθυνος επεξεργασίας παρακολουθεί την ανάγκη διατήρησης της εφαρμογής οποιουδήποτε περιορισμού σε ετήσια βάση.
            
         
         
            Άρθρο 37
            Επανεξέταση από τον υπεύθυνο προστασίας δεδομένων
            
               1.   Ο υπεύθυνος προστασίας δεδομένων ενημερώνεται αμελλητί κάθε φορά που περιορίζονται τα δικαιώματα υποκειμένων των δεδομένων σύμφωνα με το παρόν τμήμα.
               Κατόπιν αιτήματος, παρέχεται στον υπεύθυνο προστασίας δεδομένων πρόσβαση στο αρχείο και σε οποιαδήποτε έγγραφα που περιλαμβάνουν τα βασικά πραγματικά και νομικά στοιχεία.
            
            
               2.   Ο υπεύθυνος προστασίας δεδομένων μπορεί να ζητήσει από τον υπεύθυνο επεξεργασίας να προβεί σε επανεξέταση των περιορισμών. Ο υπεύθυνος προστασίας δεδομένων ενημερώνεται γραπτώς για το αποτέλεσμα της ζητηθείσας επανεξέτασης.
            
            
               3.   Όλες οι ανταλλαγές πληροφοριών με τον υπεύθυνο προστασίας δεδομένων καθ’ όλη τη διάρκεια της διαδικασίας σύμφωνα με τις παραγράφους 1 και 2 καταγράφονται με την κατάλληλη μορφή.
            
         
         
            Άρθρο 38
            Παραρτήματα
            Τα παραρτήματα της παρούσας απόφασης αποτελούν αναπόσπαστο μέρος αυτής.
         
         ΚΕΦΑΛΑΙΟ VI
         
            ΤΕΛΙΚΕΣ ΔΙΑΤΑΞΕΙΣ
         
         
            Άρθρο 39
            Ένδικα μέσα
            
               1.   Κάθε πρόσωπο που απασχολείται από το Ευρωπαϊκό Κοινοβούλιο μπορεί να υποβάλει ένσταση, σύμφωνα με το άρθρο 68 του κανονισμού (ΕΕ) 2018/1725, στον Ευρωπαίο Επόπτη Προστασίας Δεδομένων. Η υποβολή τέτοιου είδους ένστασης δεν έχει ως αποτέλεσμα την αναστολή της προθεσμίας για την άσκηση προσφυγής σύμφωνα με το άρθρο 90 του κανονισμού υπηρεσιακής κατάστασης.
            
            
               2.   Ανεξαρτήτως του δικαιώματος που προβλέπεται στην παράγραφο 1, κάθε πρόσωπο το οποίο απασχολείται από το Ευρωπαϊκό Κοινοβούλιο δύναται να προσφύγει ενώπιον της αρμόδιας για διορισμούς αρχή σύμφωνα με το άρθρο 90 του κανονισμού υπηρεσιακής κατάστασης σχετικά με θέμα που αφορά την επεξεργασία δεδομένων προσωπικού χαρακτήρα. Στην προσφυγή του, ο υπάλληλος αναφέρει εάν είχε υποβληθεί καταγγελία στον Ευρωπαίο Επόπτη Προστασίας Δεδομένων παράλληλα με την προσφυγή σύμφωνα με τον κανονισμό υπηρεσιακής κατάστασης.
               Στην περίπτωση καταγγελίας βάσει του άρθρου 90 παράγραφος 2 του κανονισμού υπηρεσιακής κατάστασης, ο υπεύθυνος προστασίας δεδομένων γνωμοδοτεί στις αρμόδιες υπηρεσίες του Ευρωπαϊκού Κοινοβουλίου.
            
         
         
            Άρθρο 40
            Πράξεις που καταργούνται
            
               1.   Οι κανόνες εφαρμογής του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και την ελεύθερη κυκλοφορία των δεδομένων αυτών με απόφαση του Προεδρείου, της 22ας Ιουνίου 2005 (4), καταργούνται από την ημερομηνία έναρξης ισχύος της παρούσας απόφασης.
            
            
               2.   Η απόφαση του Προεδρείου του Ευρωπαϊκού Κοινοβουλίου, της 3ης Απριλίου 2019, σχετικά με τους κανόνες εφαρμογής για τον περιορισμό ορισμένων δικαιωμάτων των υποκειμένων των δεδομένων όσον αφορά τη διαβίβαση δεδομένων προσωπικού χαρακτήρα από το Ευρωπαϊκό Κοινοβούλιο στις εθνικές αρχές στο πλαίσιο ποινικών ή χρηματοοικονομικών ερευνών (5) καταργείται από την ημερομηνία έναρξης ισχύος της παρούσας απόφασης.
            
         
         
            Άρθρο 41
            Έναρξη ισχύος
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            (1)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).
         
            (2)  ΕΕ L 56 της 4.3.1968, σ. 1.
         
            (3)  απόφαση του Προεδρείου, της 2ας Ιουλίου 2012, σχετικά με τις διατάξεις για τη διαχείριση των εγγράφων στο Ευρωπαϊκό Κοινοβούλιο.
         
            (4)  ΕΕ C 308 της 6.12.2005, σ. 1.
         
            (5)  ΕΕ C 163 της 13.5.2019, σ. 1.
      
      
         
            ΠΑΡΑΡΤΗΜΑ I
            Εσωτερική πρόληψη και διερεύνηση συμβάντων που θέτουν σε κίνδυνο την ασφάλεια, έρευνες ασφαλείας και επικουρικές έρευνες
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην επεξεργασία δεδομένων προσωπικού χαρακτήρα από τον υπεύθυνο επεξεργασίας για τους σκοπούς των διαδικασιών που καθορίζονται στην παράγραφο 2.
                     
                  
                     
                        2.
                     
                     
                        Το παρόν παράρτημα καθορίζει τις ειδικές προϋποθέσεις σύμφωνα με τις οποίες ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του κανονισμού στο μέτρο που οι διατάξεις αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, προκειμένου να διαφυλαχθεί η εσωτερική ασφάλεια του Ευρωπαϊκού Κοινοβουλίου, συμπεριλαμβανομένων των δικτύων ηλεκτρονικών επικοινωνιών του, σύμφωνα με το άρθρο 25 παράγραφος 1 στοιχείο δ) του εν λόγω κανονισμού, κατά τη διενέργεια εσωτερικών αξιολογήσεων κινδύνου, ελέγχων πρόσβασης, συμπεριλαμβανομένων των ελέγχων ιστορικού, των μέτρων πρόληψης και διερεύνησης συμβάντων που αφορούν την ασφάλεια, μεταξύ άλλων των συμβάντων που αφορούν τις τεχνολογίες των πληροφοριών και των επικοινωνιών (1), καθώς και των ερευνών ασφαλείας και των επικουρικών ερευνών με δική του πρωτοβουλία ή κατόπιν αιτήματος τρίτων (2).
                     
                  
                     
                        3.
                     
                     
                        Το παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα·
                                 
                              
                                    δ)
                                 
                                 
                                    χρηματοοικονομικά δεδομένα·
                                 
                              
                                    ε)
                                 
                                 
                                    δεδομένα σχετικά με την κυκλοφορία, συμπεριλαμβανομένων των χρονικών στιγμών που αφορούν τη σύνδεση με το σύστημα και την αποσύνδεση από αυτό, την πρόσβαση σε εσωτερικές εφαρμογές και τους βασιζόμενους σε δίκτυο πόρους, καθώς και τη χρήση του διαδικτύου·
                                 
                              
                                    στ)
                                 
                                 
                                    δεδομένα βιντεοεπιτήρησης·
                                 
                              
                                    ζ)
                                 
                                 
                                    ηχογραφήσεις·
                                 
                              
                                    η)
                                 
                                 
                                    δεδομένα σχετικά με την παρουσία προσώπων·
                                 
                              
                                    θ)
                                 
                                 
                                    δεδομένα για τις εξωτερικές δραστηριότητες των προσώπων·
                                 
                              
                                    ι)
                                 
                                 
                                    δεδομένα σχετικά με υποψία τέλεσης αδικήματος, αδίκημα, ποινική καταδίκη ή μέτρα ασφαλείας·
                                 
                              
                                    ια)
                                 
                                 
                                    όλα τα άλλα δεδομένα που σχετίζονται με το αντικείμενο των σχετικών εκτιμήσεων κινδύνου, τους ελέγχους πρόσβασης, συμπεριλαμβανομένων των ελέγχων ιστορικού, τις έρευνες συμβάντων σχετικών με την ασφάλεια, τις έρευνες ασφαλείας και τις επικουρικές έρευνες που διεξάγονται από το Ευρωπαϊκό Κοινοβούλιο είτε με δική του πρωτοβουλία είτε κατόπιν αιτήματος τρίτων.
                                 
                              
                  (2)   Ισχύοντες περιορισμοί
            
            Με την επιφύλαξη των άρθρων 30 έως 36 της παρούσας απόφασης, ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του εν λόγω κανονισμού στο μέτρο που οι διατάξεις του αφορούν τα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, σε περιπτώσεις κατά τις οποίες η άσκηση των εν λόγω δικαιωμάτων θα έθετε σε κίνδυνο τις εσωτερικές εκτιμήσεις κινδύνου, τους ελέγχους πρόσβασης συμπεριλαμβανομένων των ελέγχων ιστορικού, τα μέτρα πρόληψης και διερεύνησης συμβάντων που απειλούν την ασφάλεια, τις έρευνες σχετικά με την ασφάλεια και τις επικουρικές έρευνες, συμπεριλαμβανομένων των δικτύων ηλεκτρονικών επικοινωνιών, μεταξύ άλλων μέσω της αποκάλυψης των ερευνητικών μεθόδων και εργαλείων.
            
               (1)  Απόφαση του Προεδρείου σχετικά με την πολιτική ασφαλείας για τα συστήματα τεχνολογίας πληροφοριών και επικοινωνιών του Ευρωπαϊκού Κοινοβουλίου της 7ης Σεπτεμβρίου 2015.
            
               (2)  Απόφαση του Προεδρείου σχετικά με τους κανόνες που διέπουν την ασφάλεια και την προστασία στο Ευρωπαϊκό Κοινοβούλιο της 15ης Ιανουαρίου 2018.
         
      
      
         
            ΠΑΡΑΡΤΗΜΑ II
            Πειθαρχικές διαδικασίες, διοικητικές έρευνες και έρευνες σχετικά με θέματα προσωπικού
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην επεξεργασία δεδομένων προσωπικού χαρακτήρα από τον υπεύθυνο επεξεργασίας για τους σκοπούς των διαδικασιών που καθορίζονται στην παράγραφο 2.
                     
                  
                     
                        2.
                     
                     
                        Το παρόν παράρτημα καθορίζει τις ειδικές προϋποθέσεις υπό τις οποίες, κατά τη διεξαγωγή πειθαρχικών διαδικασιών, διοικητικών ερευνών και ερευνών σχετικά με θέματα που αφορούν το προσωπικό σύμφωνα με το άρθρο 86 και το παράρτημα IX του κανονισμού υπηρεσιακής κατάστασης, καθώς και ερευνών στο πλαίσιο αιτήσεων συνδρομής που υποβάλλονται δυνάμει του άρθρου 24 του κανονισμού υπηρεσιακής κατάστασης και σχετικά με εικαζόμενες περιπτώσεις παρενόχλησης, ο υπεύθυνος επεξεργασίας μπορεί να περιορίζει την εφαρμογή των άρθρων 14 έως 21, 35 και 36 του κανονισμός (ΕΕ) 2018/1725, καθώς και του άρθρου 4 του εν λόγω κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, προκειμένου να διαφυλάξει:
                        
                                    α)
                                 
                                 
                                    άλλους σημαντικούς στόχους γενικού δημόσιου συμφέροντος της Ένωσης, όπως η ικανότητα του Ευρωπαϊκού Κοινοβουλίου να συμμορφώνεται με τις υποχρεώσεις του δυνάμει του κανονισμού υπηρεσιακής κατάστασης και να διενεργεί τις εσωτερικές πολιτικές διαχείρισης του προσωπικού του, σύμφωνα με το άρθρο 25 παράγραφος 1 στοιχείο γ) του εν λόγω κανονισμού,
                                 
                              
                                    β)
                                 
                                 
                                    την πρόληψη, διερεύνηση, ανίχνευση και δίωξη παραβιάσεων της δεοντολογίας των νομοθετικά κατοχυρωμένων επαγγελμάτων, σύμφωνα με το άρθρο 25 παράγραφος 1 στοιχείο στ) του εν λόγω κανονισμού,
                                 
                              
                                    γ)
                                 
                                 
                                    την παρακολούθηση, επιθεώρηση ή κανονιστικές ρυθμίσεις που συνδέονται, έστω και ευκαιριακά, με την άσκηση δημόσιας εξουσίας στις περιπτώσεις που αναφέρονται στο άρθρο 25 παράγραφος 1 στοιχείο γ) του εν λόγω κανονισμού, σύμφωνα με το άρθρο 25 παράγραφος 1 στοιχείο ζ) του εν λόγω κανονισμού και
                                 
                              
                                    δ)
                                 
                                 
                                    την προστασία των δικαιωμάτων και των ελευθεριών άλλων υποκειμένων δεδομένων, σύμφωνα με το άρθρο 25 παράγραφος 1 στοιχείο η) του εν λόγω κανονισμού.
                                 
                              
                  
                     
                        3.
                     
                     
                        Το παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα·
                                 
                              
                                    δ)
                                 
                                 
                                    δεδομένα σχετικά με την παρουσία προσώπων·
                                 
                              
                                    ε)
                                 
                                 
                                    δεδομένα για τις εξωτερικές δραστηριότητες των προσώπων·
                                 
                              
                                    στ)
                                 
                                 
                                    δεδομένα που αποκαλύπτουν τη φυλετική ή εθνοτική καταγωγή, τις θρησκευτικές ή φιλοσοφικές πεποιθήσεις ή δεδομένα που αφορούν την υγεία·
                                 
                              
                                    ζ)
                                 
                                 
                                    κάθε άλλο δεδομένο που σχετίζεται με το αντικείμενο των οικείων πειθαρχικών διαδικασιών, των διοικητικών ερευνών, καθώς και των ερευνών που διενεργούνται από το Ευρωπαϊκό Κοινοβούλιο σχετικά με ζητήματα του προσωπικού.
                                 
                              
                  (2)   Ισχύοντες περιορισμοί
            
            Με την επιφύλαξη των άρθρων 30 έως 36 της παρούσας απόφασης, ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του εν λόγω κανονισμού στο μέτρο που οι διατάξεις του αφορούν τα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, σε περιπτώσεις κατά τις οποίες η άσκηση των εν λόγω δικαιωμάτων θα έθετε σε κίνδυνο τον σκοπό και την αποτελεσματικότητα των πειθαρχικών διαδικασιών, των διοικητικών ερευνών ή των ερευνών σχετικά με ζητήματα του προσωπικού, συμπεριλαμβανομένων των ερευνών για καταγγελίες σε περιστατικά παρενόχλησης ή θα επηρέαζε δυσμενώς τα δικαιώματα και τις ελευθερίες άλλων υποκειμένων των δεδομένων.
         
      
      
         
            ΠΑΡΑΡΤΗΜΑ III
            Διαδικασίες επιλογής
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην επεξεργασία δεδομένων προσωπικού χαρακτήρα από τον υπεύθυνο επεξεργασίας για τους σκοπούς της διενέργειας διαδικασιών επιλογής προσωπικού.
                     
                  
                     
                        2.
                     
                     
                        Το παρόν παράρτημα καθορίζει τις ειδικές προϋποθέσεις υπό τις οποίες, κατά τη διεξαγωγή των διαδικασιών επιλογής (1), ο υπεύθυνος επεξεργασίας μπορεί να περιορίσει την εφαρμογή του άρθρου 17 του κανονισμού (ΕΕ) 2018/1725, προκειμένου να διαφυλάξει την εφαρμογή του·
                        
                                    α)
                                 
                                 
                                    άλλους σημαντικούς στόχους γενικού δημόσιου συμφέροντος της Ένωσης, όπως η ικανότητα του Ευρωπαϊκού Κοινοβουλίου να συμμορφώνεται με τις υποχρεώσεις του δυνάμει του κανονισμού υπηρεσιακής κατάστασης και να διενεργεί τις εσωτερικές πολιτικές διαχείρισης του προσωπικού του, σύμφωνα με το άρθρο 25 παράγραφος 1 στοιχείο γ) του εν λόγω κανονισμού,
                                 
                              
                                    β)
                                 
                                 
                                    την προστασία των δικαιωμάτων και των ελευθεριών άλλων υποκειμένων δεδομένων, σύμφωνα με το άρθρο 25 παράγραφος 1 στοιχείο η) του εν λόγω κανονισμού.
                                 
                              
                  
                     
                        3.
                     
                     
                        Το παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα·
                                 
                              
                                    δ)
                                 
                                 
                                    καταγεγραμμένες ομιλίες ή δοκιμασίες των υποψηφίων·
                                 
                              
                                    ε)
                                 
                                 
                                    φύλλα αξιολόγησης·
                                 
                              
                                    στ)
                                 
                                 
                                    κάθε άλλο δεδομένο που σχετίζεται με τις οικείες διαδικασίες επιλογής προσωπικού που διενεργούνται από το Ευρωπαϊκό Κοινοβούλιο.
                                 
                              
                  (2)   Ισχύοντες περιορισμοί
            
            Με την επιφύλαξη των άρθρων 30 έως 35 της παρούσας απόφασης, ο υπεύθυνος επεξεργασίας μπορεί να περιορίσει την εφαρμογή του δικαιώματος πρόσβασης των υποκειμένων των δεδομένων στα δεδομένα προσωπικού χαρακτήρα που τα αφορούν σύμφωνα με το άρθρο 17 του κανονισμού (ΕΕ) 2018/1725, όταν η άσκηση του εν λόγω δικαιώματος θα έθετε σε κίνδυνο τον σκοπό και την αποτελεσματικότητα των εν λόγω διαδικασιών επιλογής, ιδίως με την αποκάλυψη αξιολογήσεων από επιτροπές επιλογής ή αντιστρόφως όταν θα έθιγε τα δικαιώματα και τις ελευθερίες άλλων δεδομένων των υποκειμένων, ιδίως με την αποκάλυψη δεδομένων προσωπικού χαρακτήρα άλλων υποψηφίων.
            (3)   Διάρκεια των περιορισμών
            
            Κατά παρέκκλιση του άρθρου 36 της παρούσας απόφασης, ισχύουν οι ακόλουθοι κανόνες όσον αφορά τη διάρκεια των περιορισμών:
            
                        —
                     
                     
                        Οι περιορισμοί δυνάμει του παρόντος παραρτήματος εξακολουθούν να εφαρμόζονται για όσο χρονικό διάστημα εξακολουθούν να συντρέχουν οι λόγοι που τους δικαιολογούν.
                     
                  
                        —
                     
                     
                        Ο υπεύθυνος επεξεργασίας αίρει τον περιορισμό όταν δεν ισχύουν πλέον οι λόγοι του περιορισμού και το υποκείμενο των δεδομένων έχει εκ νέου αιτηθεί πρόσβαση στα οικεία δεδομένα προσωπικού χαρακτήρα. Παράλληλα, ο υπεύθυνος επεξεργασίας ενημερώνει το υποκείμενο των δεδομένων για τους κύριους λόγους του περιορισμού, καθώς και πληροφορεί το υποκείμενο των δεδομένων για τη δυνατότητά του να υποβάλει ανά πάσα στιγμή καταγγελία στον Ευρωπαίο Επόπτη Προστασίας Δεδομένων ή να ασκήσει δικαστική προσφυγή ενώπιον του Δικαστηρίου.
                     
                  
               (1)  Αυτό περιλαμβάνει διαδικασίες επιλογής για έκτακτους και συμβασιούχους υπαλλήλους, καθώς και εσωτερικούς διαγωνισμούς.
         
      
      
         
            ΠΑΡΑΡΤΗΜΑ IV
            Ιατρικοί φάκελοι
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην πρόσβαση των μελών του προσωπικού και των βουλευτών του Ευρωπαϊκού Κοινοβουλίου σε ιατρικά δεδομένα προσωπικού χαρακτήρα.
                     
                  
                     
                        2.
                     
                     
                        Το παρόν παράρτημα καθορίζει τις ειδικές προϋποθέσεις υπό τις οποίες ο υπεύθυνος επεξεργασίας μπορεί να περιορίσει την εφαρμογή του άρθρου 17 του κανονισμού (ΕΕ) 2018/1725, προκειμένου να διαφυλάξει την προστασία του υποκειμένου των δεδομένων κατά την επεξεργασία ιατρικών δεδομένων μελών του προσωπικού σύμφωνα με τον κανονισμό υπηρεσιακής κατάστασης των υπαλλήλων και των βουλευτών του Ευρωπαϊκού Κοινοβουλίου δυνάμει των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου (1), σύμφωνα με το άρθρο 25 παράγραφος 1 στοιχείο η) του εν λόγω κανονισμού.
                     
                  
                     
                        3.
                     
                     
                        Το παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα·
                                 
                              
                                    δ)
                                 
                                 
                                    ιατρικά δεδομένα.
                                 
                              
                  (2)   Ισχύοντες περιορισμοί
            
            
                     
                        1.
                     
                     
                        Με την επιφύλαξη των άρθρων 30 έως 35 της παρούσας απόφασης, ο υπεύθυνος επεξεργασίας μπορεί να περιορίζει την εφαρμογή του δικαιώματος απευθείας πρόσβασης σε ιατρικά δεδομένα προσωπικού χαρακτήρα, συμπεριλαμβανομένων των δεδομένων ψυχολογικής ή ψυχιατρικής φύσεως που αφορούν το υποκείμενο των δεδομένων, το οποία επεξεργάζεται το Ευρωπαϊκό Κοινοβούλιο, όταν η πρόσβαση στα δεδομένα αυτά ενδέχεται να αποτελέσει κίνδυνο για την υγεία του υποκειμένου των δεδομένων. Ο περιορισμός αυτός είναι ανάλογος του απολύτως αναγκαίου για την προστασία του υποκειμένου των δεδομένων. Επομένως, η πρόσβαση στις πληροφορίες που αναφέρονται στην παρούσα παράγραφο παρέχεται, κατόπιν αιτήματος, σε γιατρό της επιλογής του υποκειμένου των δεδομένων.
                     
                  
                     
                        2.
                     
                     
                        Πριν από την επιβολή περιορισμών σύμφωνα με την παράγραφο 1, ο ιατρικός σύμβουλος, που ενεργεί εξ ονόματος του Ευρωπαϊκού Κοινοβουλίου, πρέπει να αιτιολογεί κάθε τέτοιον περιορισμό και οι εν λόγω λόγοι της αιτιολόγησης πρέπει να αποτελούν μέρος του ιατρικού φακέλου του ενδιαφερομένου.
                     
                  (3)   Διάρκεια των περιορισμών
            
            Κατά παρέκκλιση του άρθρου 36 της παρούσας απόφασης, ισχύουν οι ακόλουθοι κανόνες όσον αφορά τη διάρκεια των περιορισμών:
            
                        —
                     
                     
                        Οι περιορισμοί δυνάμει του παρόντος παραρτήματος εξακολουθούν να εφαρμόζονται για όσο χρονικό διάστημα εξακολουθούν να συντρέχουν οι λόγοι που τους δικαιολογούν.
                     
                  
                        —
                     
                     
                        Ο υπεύθυνος επεξεργασίας αίρει τον περιορισμό όταν δεν ισχύουν πλέον οι λόγοι του περιορισμού και το υποκείμενο των δεδομένων έχει εκ νέου αιτηθεί πρόσβαση στα οικεία δεδομένα προσωπικού χαρακτήρα. Παράλληλα, ο υπεύθυνος επεξεργασίας ενημερώνει το υποκείμενο των δεδομένων για τους κύριους λόγους του περιορισμού, καθώς και πληροφορεί το υποκείμενο των δεδομένων για τη δυνατότητά του να υποβάλει ανά πάσα στιγμή καταγγελία στον Ευρωπαίο Επόπτη Προστασίας Δεδομένων ή να ασκήσει δικαστική προσφυγή ενώπιον του Δικαστηρίου.
                     
                  
               (1)  απόφαση του Προεδρείου σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου της 19ης Μαΐου και της 9ης Ιουλίου 2008, όπως τροποποιήθηκε με τις αποφάσεις του Προεδρείου της 11ης Νοεμβρίου 2009, της 23ης Νοεμβρίου 2009, της 14ης Δεκεμβρίου 2009, της 19ης Απριλίου 2010, της 5ης Ιουλίου 2010, της 13ης Δεκεμβρίου 2010, της 14ης Φεβρουαρίου 2011, της 23ης Μαρτίου 2011, της 14ης Νοεμβρίου 2011, της 12ης Δεκεμβρίου 2012, της 1ης Ιουλίου 2013, της 16ης Ιουνίου 2014, της 15ης Σεπτεμβρίου 2014, της 15ης Δεκεμβρίου 2014, της 26ης Οκτωβρίου 2015, της 14ης Δεκεμβρίου 2015, της 12ης Δεκεμβρίου 2016, της 13ης Δεκεμβρίου 2017, της 11ης Ιουνίου 2018, της 2ας Ιουλίου 2018 και της 10ης Δεκεμβρίου 2018.
         
      
      
         
            ΠΑΡΑΡΤΗΜΑ V
            Εξέταση των καταγγελιών του προσωπικού
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην επεξεργασία δεδομένων προσωπικού χαρακτήρα από τον υπεύθυνο επεξεργασίας για τους σκοπούς των διαδικασιών επεξεργασίας των προσφυγών βάσει του κανονισμού υπηρεσιακής κατάστασης.
                     
                  
                     
                        2.
                     
                     
                        Το παρόν παράρτημα ορίζει τις ειδικές προϋποθέσεις υπό τις οποίες ο υπεύθυνος επεξεργασίας, όταν εξετάζει καταγγελίες του προσωπικού δυνάμει του άρθρου 90 του κανονισμού υπηρεσιακής κατάστασης (1), μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του ίδιου κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, προκειμένου να διαφυλάξει:
                        
                                    α)
                                 
                                 
                                    άλλους σημαντικούς στόχους γενικού δημόσιου συμφέροντος της Ένωσης, όπως η ικανότητα του Ευρωπαϊκού Κοινοβουλίου να συμμορφώνεται με τις υποχρεώσεις του δυνάμει του κανονισμού υπηρεσιακής κατάστασης, σύμφωνα με το άρθρο 25 παράγραφος 1 στοιχείο γ) του εν λόγω κανονισμού και
                                 
                              
                                    β)
                                 
                                 
                                    την πρόληψη, τη διερεύνηση, την ανίχνευση και τη δίωξη παραβάσεων δεοντολογίας για τα νομοθετικώς κατοχυρωμένα επαγγέλματα, σύμφωνα με το άρθρο 25 παράγραφος 1 στοιχείο στ) του εν λόγω κανονισμού.
                                 
                              
                  
                     
                        3.
                     
                     
                        Το παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα·
                                 
                              
                                    δ)
                                 
                                 
                                    όλα τα άλλα δεδομένα που αφορούν τις σχετικές καταγγελίες που υποβάλλονται από το προσωπικό.
                                 
                              
                  (2)   Ισχύοντες περιορισμοί
            
            Με την επιφύλαξη των άρθρων 30 έως 36 της παρούσας απόφασης, ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του εν λόγω κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, σε περιπτώσεις κατά τις οποίες η άσκηση των εν λόγω δικαιωμάτων θα έθετε σε κίνδυνο την άσκηση προσφυγών βάσει του κανονισμού υπηρεσιακής κατάστασης.
            
               (1)  Στο πλαίσιο της εξέτασης των προσφυγών που ασκούνται από μέλη του προσωπικού δυνάμει του άρθρου 90 του κανονισμού υπηρεσιακής κατάστασης, το Ευρωπαϊκό Κοινοβούλιο μπορεί να επεξεργάζεται δεδομένα προσωπικού χαρακτήρα μελών του προσωπικού πλην του καταγγέλλοντος για τους σκοπούς της επαλήθευσης της συμμόρφωσης με την αρχή της ίσης μεταχείρισης.
         
      
      
         
            ΠΑΡΑΡΤΗΜΑ VI
            Εσωτερικοί έλεγχοι
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην επεξεργασία δεδομένων προσωπικού χαρακτήρα από τον υπεύθυνο επεξεργασίας για τους σκοπούς της διενέργειας εσωτερικών ελέγχων.
                     
                  
                     
                        2.
                     
                     
                        Το παρόν παράρτημα καθορίζει τις ειδικές προϋποθέσεις υπό τις οποίες, κατά τη διεξαγωγή εσωτερικών ελέγχων για τους σκοπούς των άρθρων 118 και 119 του κανονισμού (ΕΕ, Ευρατόμ) 2018/1046 (1) και δυνάμει του χάρτη του εσωτερικού ελεγκτή, που εγκρίθηκε από το προεδρείο στις 14 Ιανουαρίου 2019, ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και το άρθρο 4 του εν λόγω κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, προκειμένου να διαφυλάξει:
                        
                                    α)
                                 
                                 
                                    άλλους σημαντικούς στόχους γενικού δημόσιου συμφέροντος της Ένωσης ή κράτους μέλους ιδίως το χρηματοοικονομικό συμφέρον της Ένωσης ή κράτους μέλους σύμφωνα με το άρθρο 25 παράγραφος 1 στοιχείο γ) του εν λόγω κανονισμού και
                                 
                              
                                    β)
                                 
                                 
                                    την παρακολούθηση, επιθεώρηση ή κανονιστικές ρυθμίσεις που συνδέονται, έστω και ευκαιριακά, με την άσκηση δημόσιας εξουσίας στις περιπτώσεις που αναφέρονται στο άρθρο 25 παράγραφος 1 στοιχείο γ) του εν λόγω κανονισμού, σύμφωνα με το άρθρο 25 παράγραφος 1 στοιχείο ζ) αυτού.
                                 
                              
                  
                     
                        3.
                     
                     
                        Το παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα·
                                 
                              
                                    δ)
                                 
                                 
                                    χρηματοοικονομικά δεδομένα·
                                 
                              
                                    ε)
                                 
                                 
                                    δεδομένα κίνησης·
                                 
                              
                                    στ)
                                 
                                 
                                    δεδομένα σχετικά με την παρουσία προσώπων·
                                 
                              
                                    ζ)
                                 
                                 
                                    δεδομένα για τις εξωτερικές δραστηριότητες των προσώπων·
                                 
                              
                                    η)
                                 
                                 
                                    δεδομένα για τις πολιτικές πεποιθήσεις·
                                 
                              
                                    θ)
                                 
                                 
                                    κάθε άλλο δεδομένο που σχετίζεται με το αντικείμενο των σχετικών δραστηριοτήτων ελέγχου.
                                 
                              
                  (2)   Ισχύοντες περιορισμοί
            
            Με την επιφύλαξη των άρθρων 30 έως 36 της παρούσας απόφασης, ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του εν λόγω κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, σε περιπτώσεις κατά τις οποίες η άσκηση των εν λόγω δικαιωμάτων θα έθετε σε κίνδυνο τον σκοπό της διενέργειας εσωτερικών ελέγχων από το Ευρωπαϊκό Κοινοβούλιο.
            
               (1)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012, (ΕΕ L 193 της 30.7.2018, σ. 1).
         
      
      
         
            ΠΑΡΑΡΤΗΜΑ VII
            Δικαστικές διαδικασίες
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην επεξεργασία δεδομένων προσωπικού χαρακτήρα από τον υπεύθυνο επεξεργασίας για τους σκοπούς δικαστικών διαδικασιών.
                     
                  
                     
                        2.
                     
                     
                        Το παρόν παράρτημα ορίζει τις ειδικές προϋποθέσεις υπό τις οποίες ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του εν λόγω κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, προκειμένου να διαφυλάξει την προστασία των δικαστικών διαδικασιών, σύμφωνα με το άρθρο 25 παράγραφος 1 στοιχείο ε) αυτού.
                     
                  
                     
                        3.
                     
                     
                        Το παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα·
                                 
                              
                                    δ)
                                 
                                 
                                    χρηματοοικονομικά δεδομένα·
                                 
                              
                                    ε)
                                 
                                 
                                    δεδομένα κίνησης·
                                 
                              
                                    στ)
                                 
                                 
                                    δεδομένα σχετικά με την παρουσία προσώπων·
                                 
                              
                                    ζ)
                                 
                                 
                                    δεδομένα για τις εξωτερικές δραστηριότητες των προσώπων·
                                 
                              
                                    η)
                                 
                                 
                                    κάθε άλλο δεδομένο που σχετίζεται με το αντικείμενο των σχετικών δικαστικών διαδικασιών.
                                 
                              
                  (2)   Ισχύοντες περιορισμοί
            
            Με την επιφύλαξη των άρθρων 30 έως 36 της παρούσας απόφασης, ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του εν λόγω κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, σε περιπτώσεις κατά τις οποίες η άσκηση των εν λόγω δικαιωμάτων θα έθετε σε κίνδυνο τον σκοπό της διενέργειας των δικαστικών διαδικασιών.
         
      
      
         
            ΠΑΡΑΡΤΗΜΑ VIII
            Δημοσιονομική παρακολούθηση και έρευνες
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην επεξεργασία δεδομένων προσωπικού χαρακτήρα από τον υπεύθυνο επεξεργασίας για τους σκοπούς των διαδικασιών που προβλέπονται στο πρώτο εδάφιο.
                     
                  
                     
                        2.
                     
                     
                        Το παρόν παράρτημα καθορίζει τις ειδικές προϋποθέσεις υπό τις οποίες, κατά τη διεξαγωγή παρακολούθησης και ερευνών σχετικά με τη νομιμότητα των χρηματοοικονομικών συναλλαγών που πραγματοποιούνται από το Ευρωπαϊκό Κοινοβούλιο και εντός αυτού, παρακολούθησης και ερευνών σχετικά με τα δικαιώματα των βουλευτών (1), καθώς και ως παρακολούθησης και ερευνών σχετικά με τη χρηματοδότηση των ευρωπαϊκών πολιτικών κομμάτων, ευρωπαϊκών πολιτικών ιδρυμάτων και των ευρωπαϊκών πολιτικών ομάδων, ο υπεύθυνος επεξεργασίας ενδέχεται να περιορίζει την εφαρμογή των άρθρων 14, 21, 35 και 36 του κανονισμού (ΕΕ) 2018/1725, καθώς και το άρθρο 4 του εν λόγω κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, προκειμένου να διαφυλάξει:
                        
                                    α)
                                 
                                 
                                    την πρόληψη, τη διερεύνηση, την ανίχνευση και τη δίωξη ποινικών αδικημάτων ή την εκτέλεση ποινών, σύμφωνα με το άρθρο 25 παράγραφος 1 στοιχείο β) του εν λόγω κανονισμού,
                                 
                              
                                    β)
                                 
                                 
                                    άλλους σημαντικούς στόχους γενικού δημόσιου συμφέροντος της Ένωσης ή κράτους μέλους ιδίως το χρηματοοικονομικό συμφέρον της Ένωσης ή κράτους μέλους σύμφωνα με το άρθρο 25 παράγραφος 1 στοιχείο γ) του εν λόγω κανονισμού και
                                 
                              
                                    γ)
                                 
                                 
                                    την παρακολούθηση, επιθεώρηση ή κανονιστικές ρυθμίσεις που συνδέονται, έστω και ευκαιριακά, με την άσκηση δημόσιας εξουσίας στις περιπτώσεις που αναφέρονται στο άρθρο 25 παράγραφος 1 στοιχεία β) και γ) του εν λόγω κανονισμού, σύμφωνα με το άρθρο 25 παράγραφος 1 στοιχείο ζ) του εν λόγω κανονισμού.
                                 
                              
                  
                     
                        3.
                     
                     
                        Το παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα·
                                 
                              
                                    δ)
                                 
                                 
                                    χρηματοοικονομικά δεδομένα·
                                 
                              
                                    ε)
                                 
                                 
                                    δεδομένα κίνησης·
                                 
                              
                                    στ)
                                 
                                 
                                    δεδομένα σχετικά με την παρουσία προσώπων·
                                 
                              
                                    ζ)
                                 
                                 
                                    δεδομένα για τις εξωτερικές δραστηριότητες των προσώπων·
                                 
                              
                                    η)
                                 
                                 
                                    δεδομένα για τις πολιτικές πεποιθήσεις·
                                 
                              
                                    θ)
                                 
                                 
                                    κάθε άλλο δεδομένο που σχετίζεται με το αντικείμενο της σχετικής παρακολούθησης και των ερευνών που διενεργούνται από το Ευρωπαϊκό Κοινοβούλιο.
                                 
                              
                  (2)   Ισχύοντες περιορισμοί
            
            Με την επιφύλαξη των άρθρων 30 έως 36 της παρούσας απόφασης, ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του εν λόγω κανονισμού στο μέτρο που οι διατάξεις του αφορούν τα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, σε περιπτώσεις κατά τις οποίες η άσκηση των εν λόγω δικαιωμάτων θα έθετε σε κίνδυνο τον σκοπό και την αποτελεσματικότητα της χρηματοοικονομικής παρακολούθησης και των ερευνών που διενεργούνται από το Ευρωπαϊκό Κοινοβούλιο.
            
               (1)  Αυτό περιλαμβάνει κυρίως τις έρευνες σχετικά με τις αποζημιώσεις γενικών εξόδων, τις προσωπικές αποζημιώσεις του προσωπικού, τα επιδόματα εξοπλισμού και εγκαταστάσεων και τα επιδόματα ταξιδίου.
         
      
      
         
            ΠΑΡΑΡΤΗΜΑ IX
            Συνεργασία με την Ευρωπαϊκή Υπηρεσία Καταπολέμησης της Απάτης (OLAF)
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην επεξεργασία δεδομένων προσωπικού χαρακτήρα από τον υπεύθυνο επεξεργασίας με σκοπό την παροχή πληροφοριών και εγγράφων στην OLAF, την κοινοποίηση υποθέσεων στην OLAF ή την επεξεργασία πληροφοριών και εγγράφων προερχόμενων από την OLAF.
                     
                  
                     
                        2.
                     
                     
                        Το παρόν παράρτημα καθορίζει τις ειδικές προϋποθέσεις υπό τις οποίες, κατά την παροχή πληροφοριών και εγγράφων στην OLAF κατόπιν αιτήσεως της OLAF ή με δική της πρωτοβουλία, κατά την κοινοποίηση περιπτώσεων στην OLAF ή κατά την επεξεργασία των πληροφοριών και των εγγράφων που προέρχονται από την OLAF, o υπεύθυνος επεξεργασίας ενδέχεται να περιορίζει την εφαρμογή των άρθρων 14, 21, 35 και 36 του κανονισμού (ΕΕ) 2018/1725, καθώς και το άρθρο 4 του εν λόγω κανονισμού στο μέτρο που οι διατάξεις αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, προκειμένου να διαφυλάξει:
                        
                                    α)
                                 
                                 
                                    την πρόληψη, τη διερεύνηση, την ανίχνευση και τη δίωξη ποινικών αδικημάτων ή την εκτέλεση ποινών, σύμφωνα με το άρθρο 25 παράγραφος 1 στοιχείο β) του εν λόγω κανονισμού και
                                 
                              
                                    β)
                                 
                                 
                                    την πρόληψη, τη διερεύνηση, την ανίχνευση και τη δίωξη παραβάσεων δεοντολογίας για τα νομοθετικώς κατοχυρωμένα επαγγέλματα, σύμφωνα με το άρθρο 25 παράγραφος 1 στοιχείο στ) του εν λόγω κανονισμού.
                                 
                              
                  
                     
                        3.
                     
                     
                        Το παρόν παράρτημα δεν εφαρμόζεται στην επεξεργασία δεδομένων προσωπικού χαρακτήρα όταν η OLAF ενεργεί ως υπεύθυνος επεξεργασίας, ιδίως δε όταν η OLAF επεξεργάζεται δεδομένα προσωπικού χαρακτήρα που τηρούνται στους χώρους του Ευρωπαϊκού Κοινοβουλίου σύμφωνα με το άρθρο 4 παράγραφοι 2 και 6 του κανονισμού (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (1).
                     
                  
                     
                        4.
                     
                     
                        Το παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα, συμπεριλαμβανομένων των συμβάσεων των διαπιστευμένων κοινοβουλευτικών βοηθών και των τοπικών βοηθών, των συμβάσεων των παρόχων υπηρεσιών και των δεδομένων που αφορούν τις αποστολές·
                                 
                              
                                    δ)
                                 
                                 
                                    χρηματοοικονομικά δεδομένα·
                                 
                              
                                    ε)
                                 
                                 
                                    δεδομένα κίνησης·
                                 
                              
                                    στ)
                                 
                                 
                                    δεδομένα σχετικά με την παρουσία προσώπων·
                                 
                              
                                    ζ)
                                 
                                 
                                    δεδομένα για τις εξωτερικές δραστηριότητες των προσώπων·
                                 
                              
                                    η)
                                 
                                 
                                    δεδομένα για τις πολιτικές πεποιθήσεις·
                                 
                              
                                    θ)
                                 
                                 
                                    κάθε άλλο δεδομένο που σχετίζεται με το αντικείμενο της σχετικής έρευνας που διενεργείται από την OLAF ή από το Ευρωπαϊκό Κοινοβούλιο σε συνεργασία με την OLAF.
                                 
                              
                  (2)   Ισχύοντες περιορισμοί
            
            
                     
                        1.
                     
                     
                        Με την επιφύλαξη των άρθρων 30 έως 36 της παρούσας απόφασης, ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, σε περιπτώσεις κατά τις οποίες η άσκηση των εν λόγω δικαιωμάτων θα έθετε σε κίνδυνο τον σκοπό των δραστηριοτήτων διεξαγωγής ερευνών της OLAF ή των δραστηριοτήτων διεξαγωγής ερευνών του Ευρωπαϊκού Κοινοβουλίου σε συνεργασία με την OLAF, μεταξύ άλλων με την αποκάλυψη των ερευνητικών εργαλείων και μεθόδων τους.
                     
                  
                     
                        2.
                     
                     
                        Με την επιφύλαξη των άρθρων 30 έως 36 της παρούσας απόφασης, το Ευρωπαϊκό Κοινοβούλιο μπορεί να περιορίζει τα δικαιώματα και τις υποχρεώσεις που αναφέρονται στην παράγραφο 1 όσον αφορά τα δεδομένα προσωπικού χαρακτήρα που λαμβάνονται από την OLAF, όταν η άσκηση των εν λόγω δικαιωμάτων και υποχρεώσεων θα μπορούσε να περιοριστεί από την OLAF με βάση το άρθρο 2 παράγραφος 3 της απόφασης (ΕΕ) 2018/1962 της Επιτροπής (2).
                     
                  
               (1)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).
            
               (2)  απόφαση (ΕΕ) 2018/1962 της Επιτροπής, της 11ης Δεκεμβρίου 2018, για τη θέσπιση εσωτερικών κανόνων σχετικά με την επεξεργασία δεδομένων προσωπικού χαρακτήρα από την Ευρωπαϊκή Υπηρεσία Καταπολέμησης της Απάτης (OLAF) σε σχέση με την παροχή πληροφοριών στα πρόσωπα στα οποία αναφέρονται τα δεδομένα και τον περιορισμό ορισμένων από τα δικαιώματά τους σύμφωνα με το άρθρο 25 του κανονισμού (ΕΕ) 2018/1725 του Ευρωπαϊκού Κοινοβουλίου και του Συμβουλίου (ΕΕ L 315 της 12.12.2018, σ. 41).
         
      
      
         
            ΠΑΡΑΡΤΗΜΑ X
            Συνεργασία με τα κράτη μέλη στο πλαίσιο ποινικών ή χρηματοοικονομικών ερευνών
            (1)   Αντικείμενο και πεδίο εφαρμογής
            
            
                     
                        1.
                     
                     
                        Το παρόν παράρτημα εφαρμόζεται στην επεξεργασία δεδομένων προσωπικού χαρακτήρα, και ιδίως στη διαβίβαση δεδομένων προσωπικού χαρακτήρα από τον υπεύθυνο επεξεργασίας, με σκοπό την παροχή πληροφοριών και εγγράφων σε εθνικές αρχές που ζητούνται στο πλαίσιο ποινικών και χρηματοοικονομικών ερευνών.
                     
                  
                     
                        2.
                     
                     
                        Το παρόν παράρτημα ορίζει τις ειδικές προϋποθέσεις, υπό τις οποίες, κατά την παροχή πληροφοριών και εγγράφων στις εθνικές αρχές που αυτές απαιτούν στο πλαίσιο ποινικών ή χρηματοοικονομικών ερευνών (1), ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του ίδιου κανονισμού στο μέτρο που οι διατάξεις του αντιστοιχούν στα δικαιώματα και τις υποχρεώσεις που προβλέπονται στα άρθρα 14 έως 21 του εν λόγω κανονισμού, προκειμένου να διαφυλάξει:
                        
                                    α)
                                 
                                 
                                    την πρόληψη, τη διερεύνηση, την ανίχνευση και τη δίωξη ποινικών αδικημάτων ή την εκτέλεση ποινών, σύμφωνα με το άρθρο 25 παράγραφος 1 στοιχείο β) του εν λόγω κανονισμού.
                                 
                              
                                    β)
                                 
                                 
                                    την προστασία της δικαστικής ανεξαρτησίας και τις δικαστικές διαδικασίες, σύμφωνα με το άρθρο 25 παράγραφος 1 στοιχείο ε) του εν λόγω κανονισμού.
                                 
                              
                                    γ)
                                 
                                 
                                    την πρόληψη, τη διερεύνηση, την ανίχνευση και τη δίωξη παραβάσεων δεοντολογίας για τα νομοθετικώς κατοχυρωμένα επαγγέλματα, σύμφωνα με το άρθρο 25 παράγραφος 1 στοιχείο στ) του εν λόγω κανονισμού.
                                 
                              
                  
                     
                        3.
                     
                     
                        To παρόν παράρτημα εφαρμόζεται στις ακόλουθες κατηγορίες δεδομένων προσωπικού χαρακτήρα:
                        
                                    α)
                                 
                                 
                                    στοιχεία ταυτοποίησης·
                                 
                              
                                    β)
                                 
                                 
                                    στοιχεία επικοινωνίας·
                                 
                              
                                    γ)
                                 
                                 
                                    επαγγελματικά δεδομένα·
                                 
                              
                                    δ)
                                 
                                 
                                    χρηματοοικονομικά δεδομένα·
                                 
                              
                                    ε)
                                 
                                 
                                    ηλεκτρονικές επικοινωνίες·
                                 
                              
                                    στ)
                                 
                                 
                                    δεδομένα κίνησης·
                                 
                              
                                    ζ)
                                 
                                 
                                    δεδομένα βιντεοεπιτήρησης·
                                 
                              
                                    η)
                                 
                                 
                                    ηχογραφήσεις·
                                 
                              
                                    θ)
                                 
                                 
                                    δεδομένα σχετικά με την παρουσία προσώπων·
                                 
                              
                                    ι)
                                 
                                 
                                    κάθε άλλο δεδομένο που σχετίζεται με το αντικείμενο της σχετικής έρευνας που διεξάγεται από εθνικές αρχές.
                                 
                              
                  (2)   Ισχύοντες περιορισμοί
            
            Με την επιφύλαξη των άρθρων 30 έως 36 της παρούσας απόφασης, ο υπεύθυνος επεξεργασίας μπορεί να περιορίσει την εφαρμογή των άρθρων 14 έως 21, 35 και 36 του κανονισμού (ΕΕ) 2018/1725, καθώς και του άρθρου 4 του εν λόγω κανονισμού στο μέτρο που οι διατάξεις του αφορούν τα δικαιώματα και τις υποχρεώσεις που προβλέπονται στα άρθρα 14 έως 21 του ίδιου κανονισμού, σε περιπτώσεις κατά τις οποίες η άσκηση των εν λόγω δικαιωμάτων θα έθετε σε κίνδυνο τον σκοπό των εθνικών ποινικών και χρηματοοικονομικών ερευνών.
            
               (1)  Το Ευρωπαϊκό Κοινοβούλιο οφείλει να παρέχει στις εθνικές αρχές τις πληροφορίες και τα έγγραφα που ζητούνται, σύμφωνα με την αρχή της καλόπιστης συνεργασίας που κατοχυρώνεται στο άρθρο 4 παράγραφος 3 της Συνθήκης για την Ευρωπαϊκή Ένωση.